Uredba Sveta (ES) št. 149/2003

z dne 27. januarja 2003

o spremembi in posodobitvi Uredbe (ES) št. 1334/2 000 o vzpostavitvi režima Skupnosti za nadzor izvoza blaga in tehnologije z dvojno rabo

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Uredba (ES) št. 1334/2 000 [1] zahteva, da je blago z dvojno rabo (vključno s programsko opremo in tehnologijo) pri izvozu iz Skupnosti učinkovito nadzorovano.

(2) Da bi države članice in Skupnost lahko izpolnjevale svoje mednarodne zaveze, Priloga I k Uredbi (ES) št. 1334/2 000 vzpostavlja skupni seznam blaga in tehnologije z dvojno rabo, navedenega v členu 3 iste uredbe, s katero se izvaja mednarodno dogovorjeni nadzor nad dvojno rabo, vključno z Wassenaarskim sporazumom, Režimom kontrole raketne tehnologije, Skupino držav dobaviteljic jedrskega blaga, Avstralsko skupino in Konvencijo o kemičnem orožju.

(3) Člen 11 Uredbe (ES) št. 1334/2 000 za Prilogo I in Prilogo IV k isti uredbi predvideva posodobitev v skladu z obveznostmi in zavezami ter vsemi njihovimi spremembami, ki jih je posamezna država članica sprejela kot članica mednarodnih režimov o neširjenju orožja in dogovorov o nadzoru izvoza ali z ratifikacijo mednarodnih pogodb s tega področja.

(4) Priloge I, II in IV Uredbe (ES) št. 1334/2 000 bi bilo treba spremeniti, tako da bi se upoštevale spremembe, sprejete v letih 2001 in 2002 v okviru Wassenaarskega sporazuma, Avstralske skupine in Režima kontrole raketne tehnologije.

(5) Objaviti je treba posodobljeno in prečiščeno različico Prilog k Uredbi (ES) št. 1334/2 000, ki bo vsebovala vse spremembe, ki so jih države članice sprejele na mednarodnih forumih v letih 2001 in 2002, da jih bodo organi za nadzor izvoza in podjetja lažje uporabljali.

(6) Zato bi bilo treba Uredbo (ES) št. 1334/2 000 ustrezno spremeniti –

SPREJEL NASLEDNJO UREDBO:

Člen 1

Priloge k Uredbi (ES) št. 1334/2 000 se nadomestijo z besedilom iz Priloge k tej uredbi.

Člen 2

Ta uredba začne veljati trideseti dan po objavi v Uradnem listu Evropske unije.

Uredba je v celoti zavezujoča in se neposredno uporablja v vseh državah članicah.

V Bruslju, 27. januarja 2003

Za Svet

Predsednik

G. Papandreou

[1] UL L 159, 30.6.2000, str. 1. Uredba, nazadnje spremenjena z Uredbo (ES) št. 880/2002 (UL L 139, 29.5.2002, str. 7).

--------------------------------------------------

PRILOGA I

SEZNAM BLAGA IN TEHNOLOGIJE Z DVOJNO RABO

(iz člena 3 Uredbe (ES) št. 1334/2 000)

Ta seznam izvaja mednarodno dogovorjeni nadzor blaga z dvojno rabo, vključno z Wassenaarskim sporazumom, Režimom kontrole raketne tehnologije (MTCR), Skupino držav dobaviteljic jedrskega blaga (NSG), Avstralsko skupino in Konvencijo o kemičnem orožju (CWC). Pri tem ni bilo upoštevano blago, ki ga želijo države članice uvrstiti na seznam izločenega blaga. Upoštevan ni bil noben nacionalni nadzor (nerežimski), ki ga države članice lahko ohranijo.

SPLOŠNE OPOMBE K PRILOGI I

1. Za nadzor blaga, ki je izdelano ali prirejeno za vojaško rabo, glej ustrezni seznam oziroma sezname za nadzor vojaškega blaga, ki jih vodijo posamezne države članice. Sklicevanja v tej prilogi z navedbo "GLEJ TUDI NADZOR VOJAŠKEGA BLAGA" se nanašajo prav na te sezname.

2. Predmet nadzora iz te priloge ne sme biti izvožen v obliki nenadzorovanega blaga (vključno s postroji), ki vsebuje eno ali več nadzorovanih komponent, kadar je nadzorovana komponenta oziroma kadar so nadzorovane komponente osnovni elementi tega blaga in jo oziroma jih je mogoče fizično odstraniti in porabiti za druge namene.

NB.:

Pri presojanju, ali naj se nadzorovana komponenta oziroma komponente obravnavajo kot osnovni element, je treba upoštevati dejavnike količine, vrednosti, potrebnega tehnološkega vložka in druge posebne okoliščine, ki lahko določijo, da so ena ali več nadzorovanih komponent osnovni element blaga, ki se pošilja.

3. Blago, navedeno v tej prilogi, se nanaša tako na novo kot na rabljeno blago.

OPOMBA O JEDRSKI TEHNOLOGIJI (OJT)

(Upoštevati v povezavi z oddelkom E Skupine 0.)

"Tehnologija", ki je v neposredni povezavi z blagom iz Skupine 0, je predmet nadzora v skladu z določbami Skupine 0.

"Tehnologija" za "razvoj", "proizvodnjo" ali "uporabo" nadzorovanega blaga ostane pod nadzorom, tudi če jo je mogoče uporabljati za nenadzorovano blago.

Odobritev izvoza blaga pomeni tudi dovoljenje, da se istemu končnemu uporabniku izvozi tudi najmanj toliko "tehnologije", kolikor je je potrebne za vgradnjo, delovanje, vzdrževanje in popravilo blaga.

Nadzor nad prenosom "tehnologije" ne velja za "splošno znane" podatke oziroma za "temeljne znanstvene raziskave".

SPLOŠNA OPOMBA O TEHNOLOGIJI (SOT)

(Upoštevati v povezavi z oddelkom E skupin 1 do 9.)

Izvoz "tehnologije", ki je "potrebna" za "razvoj", "proizvodnjo" ali za "uporabo" blaga pod nadzorom iz skupin 1 do 9, se nadzoruje v skladu z določbami skupin 1 do 9.

"Tehnologija", "potrebna" za "razvoj", "proizvodnjo" ali "uporabo" blaga pod nadzorom, ostane pod nadzorom, tudi če jo je mogoče uporabiti za nenadzorovano blago.

Nadzor se ne nanaša na minimum "tehnologije", potrebne za vgradnjo, delovanje, vzdrževanje (preverjanje) in popravilo blaga, ki ni predmet nadzora ali katerega izvoz je bil dovoljen.

NB.:

To ne odvezuje "tehnologije", prikazane v točkah 1E002.e, 1E002.f, 8E002.a in 8E002.b.

Nadzor nad prenosom "tehnologije" ne velja za "splošno znane""v splošni rabi", za "temeljne znanstvene raziskave" oziroma za najnujnejše minimalne podatke, potrebne za prijavo patenta.

SPLOŠNA OPOMBA O PROGRAMSKI OPREMI (SOPO)

(Ta opomba ima prednost pred katerim koli nadzorom v oddelku D skupin 0 do 9.)

Blago iz skupin 0 do 9 tega seznama ni predmet nadzora, če gre za "programsko opremo", ki je bodisi:

a. splošno dostopna javnosti, ker:

1. se brez omejitev prodaja iz zaloge na prodajnih mestih za prodajo na drobno prek:

a. proste prodaje;

b. naročil po pošti;

c. naročil po elektronskih medijih; ali

d. naročil po telefonu; in

2. je namenjena za vgradnjo brez nadaljnje pomoči dobavitelja; ali

NB.:

Točka a Splošne opombe o programski opremi ne velja za "programsko opremo" iz Skupine 5 – del 2 ("Informacijska varnost").

b. "splošno znana".

UREDNIŠKA PRAKSA

V skladu s pravili iz odstavka 101 na strani 86 Medinstitucionalnih pravil o objavah (izdaja 1997) se za besedila v angleščini, objavljena v Uradnem listu Evropskih Skupnosti:

- vejica uporablja za ločevanje celih števil od decimalnih števil,

- cela števila podajajo v sklopih treh števk, pri čemer je vsak sklop razmejen od drugega s presledkom.

OPREDELITVE POJMOV UPORABLJENIH V TEJ PRILOGI

Opredelitve pojmov med "enojnimi navednicami" so prikazane v Tehnični opombi za vsak zadevni predmet.

Opredelitve pojmov med "dvojnimi navednicami" so naslednje:

NB.:

Sklici na skupine so prikazani v oklepajih za opredeljenim predmetom.

"Natančnost" (2 6), ki se navadno meri s pojmi nenatančnosti, pomeni največji pozitivni ali negativni odklon določene vrednosti od pričakovane standardne ali dejanske vrednosti.

"Aktivni sistemi kontrole letenja" (7) so sistemi, katerih naloga je preprečiti nezaželeno gibanje "zrakoplova", projektila ali strukturne obremenitve z uporabo avtomatske obdelave izhodnih podatkov večvrstnih senzorjev in poznejših nujnih zaščitnih ukazov avtomatske kontrole.

"Aktivni piksel" (6 8) je en (posamezni) element polvodniškega zaporedja, ki ima, kadar je izpostavljen svetlobnemu (elektromagnetskemu) sevanju, vlogo fotoelektričnega prenosnika.

"Prilagojeno za uporabo v vojni" (1) pomeni vse spremembe ali izločanja (kakor so spremembe čistosti, roka uporabe, strupenosti, lastnosti širjenja ali odpornost proti UV sevanju), ki so zasnovana za povečanje učinkovitosti pri povzročanju smrtnih primerov med ljudmi in živalmi, škode na opremi ali pridelkih oziroma v okolju.

"Zrakoplov" (1 7 9) pomeni napravo s stalno pritrjenimi krili, z zasukljivimi krili, z rotacijskimi krili (helikopter), z nagibnim rotorjem ali s premakljivimi krili, ki se lahko obdržijo v atmosferi.

NB.:

Glej tudi "civilni zrakoplovi".

"Z vsemi možnimi kompenzacijami" (2) pomeni, da so upoštevane vse proizvajalcu razpoložljive meritve za zmanjšanje vseh sistemskih položajnih napak določenega modela strojnega orodja.

"Dodeljeno po ITU" (3 5) pomeni dodelitev frekvenčnih pasov v skladu z ITU Radio Regulations (izdaja iz leta 1998) za primarne, dovoljene in sekundarne radijske službe.

NB.:

Dodatne in alternativne dodelitve niso vključene.

Kotni pogrešek (2) pomeni največjo razliko med dejanskim kotnim položajem in primernim kotnim položajem, ki se izmeri zelo natančno, potem ko se okvir za obdelovanec premakne iz prvotnega položaja (gl. VDI/VDE 2617, Osnutek: "Vrtljive mize strojev za merjenje koordinat").

"Asimetrični algoritem" (5) je kriptografski algoritem, ki uporablja različne matematične ključe za enkripcijo in dekripcijo.

NB.:

Splošna raba "asimetričnih algoritmov" je ključno upravljanje.

"Način asinhronega prenosa" ("NAP") (5) pomeni način prenosa, pri katerem so informacije organizirane po celicah; prenos je asinhron v tem smislu, da je ponovni nastop celic odvisen od želene ali trenutne bitne stopnje.

"NAP" je ekvivalent "Načinu asinhronega prenosa".

"Avtomatsko iskanje cilja" (6) pomeni tehniko obdelave, ki (kot output) avtomatsko in realno časovno določa in zagotavlja ocenjene vrednosti najverjetnejšega položaja cilja.

"Časovni zamik propagacije osnovnega logičnega vezja" (3) pomeni časovno vrednost zakasnitve propagacije, ki je lastna osnovnemu logičnemu vezju znotraj "družine""monolitskih integriranih vezij". Kasnitev je lahko določena za "družino""monolitskih integriranih vezij" bodisi kot kasnitev propagacije tipičnega osnovnega logičnega vezja v okviru dane "družine" bodisi kot tipična kasnitev propagacije osnovnega logičnega vezja v dani "družini".

NB.1:

"Časovnega zamika propagacije osnovnega logičnega vezja" ne smemo zamenjevati z vhodno/izhodno kasnitvijo kompleksnih "monolitskih integriranih vezij".

NB.2:

"Družina" pomeni skupino integriranih vezij, za katere se, glede na proizvodno metodologijo in specifikacijo, uporablja vse naslednje:

a. ista programska in strojna oprema;

b. isto oblikovanje in procesna tehnologija; in

c. iste osnovne značilnosti.

"Temeljne znanstvene raziskave" (SOT, OJT) pomenijo eksperimentalno ali teoretično delo, katerega izključni namen je pridobivanje novih spoznanj temeljnih principov, pojavov ali opazovanih dejstev in ki ni prvenstveno usmerjeno v specifičen praktičen namen ali cilj.

"Osnovna nastavitev" (merilec pospeška) (7) je izhodni podatek merilca pospeška, kadar merjenega pospeška ni.

"Odklon hoda" (2) pomeni aksialni zasuk pri enem obratu delovnega vretena, izmerjen pravokotno na čelno stran vretena v bližini oboda čelne strani (sklic: ISO 230/1 1986, odstavek 5.63).

"Predoblike ogljikovih vlaken" (1) so urejene oblike neprevlečenih ali prevlečenih ogljikovih vlaken, ki pomenijo okvir za vstavljanje "matriksa", da nastane "kompozit".

"IE" je ekvivalent "izračunskemu elementu".

"KEV" (krog enake vrednosti) (7) je merilo natančnosti; premer kroga, usmerjenega na cilj, v katerem zadene 50 % polnjenja.

"Kemični laser" (6) pomeni "laser", v katerem nastajajo vzbujene vrste na podlagi energije, sproščene pri kemični reakciji.

"Mešanica kemikalij" (1) pomeni trd, tekoč ali plinast proizvod, sestavljen iz dveh ali več komponent, ki pod pogoji, v katerih se mešanica hrani, med seboj ne reagirajo.

"Cirkulacijsko krmiljeni protivrtilni ali cirkulacijsko krmiljeni sistemi za vodenje smeri" (7) so sistemi, ki izkoriščajo tok zraka prek aerodinamičnih površin za povečanje nadzora nad močmi, ki jih proizvajajo površine.

"Civilni zrakoplovi" (1 7 9) so tisti "zrakoplovi", ki se z njihovimi oznakami vnesejo v sezname plovnostnih certifikatov, katere objavljajo civilne letalske oblasti zaradi izvajanja komercialnega civilnega zračnega prevoza na notranjih in zunanjih letalskih progah ali zaradi legalizacije njihove uporabe za civilno, zasebno ali poslovno rabo.

NB.:

Glej tudi "zrakoplovi".

Mešano vlakno (1) pomeni mešanico filamentov (izmenjaje) termoplastičnih vlaken in ojačitvenih vlaken, da bi se proizvedla ojačitvena mešanica "matriks".

"Komunicija" (1) je postopek redukcije materiala na delce z drobljenjem ali mletjem.

"Signalizacija po skupnem kanalu" (5) je način signaliziranja, pri katerem en sam kanal z uporabo označenih sporočil pošilja informacije v odvisnosti od številčnosti povezav, klicev in drugih informacij, kakor se to uporablja pri upravljanju mreže.

"Krmilnik komunikacijskega kanala" (4) je fizični vmesnik, ki krmili tok sinhronih ali asinhronih digitalnih informacij. To je naprava, ki jo je mogoče vgraditi v računalnik ali telekomunikacijsko opremo za pridobitev komunikacijskega pristopa.

"Kompozit" (1 2 6 8 9) pomeni "matriks" in dodatno ali dodatne faze iz delcev, vlaken, laskov ali katere koli njihove kombinacije, dodane za specifičen namen ali namene.

"Skupna teoretična zmogljivost" ("STZ") (3 4) pomeni merilo za ocenjeno zmogljivost v enem milijonu teoretičnih operacij na sekundo, ob predpostavki agregacije "izračunskih elementov" ("IE").

NB.:

Glej Skupino 4, Tehnična opomba.

"Sestavljena rotacijska miza" (2) je miza, ki omogoča obdelovalcu, da se vrti in niha okoli dveh nevzporednih osi, kateri je mogoče simultano koordinirati s "krmiljenjem konture".

"Izračunski element" ("IE") (4) je najmanjša izračunska enota, ki še daje aritmetični ali logični rezultat.

"Oblikovna kontrola" (2) sestoji iz dveh ali več "številčno krmiljenih" pogonov, delujočih v skladu z navodili, ki določajo naslednji želeni položaj in želeno stopnjo napajanja v tem položaju. Stopnje napajanja variirajo v medsebojnem razmerju tako, da se dobi želena kontura oziroma oblika (v zvezi z ISO/DIS 2806-1980).

"Kritična temperatura" (1 3 6) (včasih navedena tudi kot temperatura prehoda) posameznega "superprevodniškega" materiala je temperatura, pri kateri material izgubi vso odpornost proti enosmernemu električnemu toku.

"Kriptografija" (5) je disciplina načel, sredstev in metod preoblikovanja podatkov za zakrivanje vsebovane informacije, zaščito pred spremembo skrite informacije ali pred njeno nepooblaščeno rabo. "Kriptografija" se omejuje na preoblikovanje podatkov z uporabo enega ali več "tajnih parametrov" (tj. kriptospremenljivk) ali z uporabo vgrajenega ključa.

NB.:

"Tajni parameter" : konstanta ali ključ, ki ni znan drugim oziroma ki je znan le znotraj Skupine.

"STZ" je ekvivalent "sestavljene teoretične zmogljivosti".

Sistemi "navigacije na podlagi podatkovnih baz" ("DBRN") (7) pomeni sisteme, ki uporabljajo različne vire predhodno izmerjenih in integriranih geokartografskih podatkov, da v dinamičnih pogojih zagotavljajo natančne navigacijske podatke. Podatkovni viri obsegajo izobatne zemljevide, zvezdne zemljevide, gravitacijske zemljevide, magnetne zemljevide ali digitalne prostorske zemljevide površja.

"Stopnja signalnega podatka" (5) je stopnja, kakor je določena v Priporočilu ITU 53-36, upoštevajoč dejstvo, da pri binarni modulaciji baud (enota za hitrost prenosa informacij) in bit (enota za vsebino informacij) nista enaka. Všteti je treba bite za kodirne, preveritvene in sinhronizacijske funkcije.

NB.1:

Pri določanju "stopnje signalnega podatka" se izvzemajo servisni in upravljalski kanali.

NB.2:

To je maksimalna enosmerna stopnja, to je maksimalna stopnja bodisi sprejema bodisi oddaje.

"Prilagajoča se (adaptivna) zrcala" (6) (znana tudi kot prilagodljiva optična ogledala) pomenijo zrcala, ki imajo:

a. eno enovito optično odbojno ploskev, ki je dinamično deformirana z uporabo posamičnih vrtilnih momentov ali sil, da se optično kompenzira dogodek pred zrcalom; ali

b. številne optično odbojne elemente, ki so lahko posamično in dinamično razmeščeni po površini z uporabo vrtilnih momentov ali sil, da se optično kompenzira dogodek pred zrcalom.

"Osiromašeni uran" (0) je uran, z zmanjšano koncentracijo urana 235 pod vrednost njegove naravne koncentracije.

"Razvoj" (SOT, OJT, povsod) se nanaša na vse faze pred serijsko proizvodnjo, kakor so: oblikovanje, razvoj oblike, oblikovalska analiza, oblikovalski koncept, sestava in testiranje prototipa, sheme pilotske proizvodnje, podatki o obliki, postopek preoblikovanja podatkov o obliki v obliko proizvoda, oblika konfiguracije, integralna oblika, videz.

"Difuzijsko spajanje" (1 2 9) je molekularna združitev najmanj dveh ločenih kovin v en kos s trdnostjo, ki je enaka trdnosti najšibkejšega materiala.

"Digitalni računalnik" (4 5) je naprava, ki lahko v obliki ene ali več nepovezanih spremenljivk:

a. sprejema podatke;

b. shranjuje podatke ali navodila v stalnih ali zamenljivih pomnilnikih;

c. obdeluje podatke v smislu shranjenih zaporedij navodil, ki so spremenljiva; in

d. zagotavlja izhodne podatke.

NB.:

Spremembe shranjenih zaporedij navodil vključujejo zamenjavo stalnih pomnilnikov, vendar ne tudi fizične menjave v vezjih ali medvezjih.

"Stopnja digitalnega prenosa" (5) je skupna bitna stopnja informacije, ki je neposredno posredovana na kateri koli vrsti medija.

NB.:

Glej tudi "skupna stopnja digitalnega prenosa".

"Direktno hidravlično stiskanje" (2) je postopek deformiranja z uporabo mehurja, napolnjenega s tekočino, ki deluje neposredno na obdelovanca.

"Stopnja zdrsa" (žiroskopi) (7) je časovna stopnja izhodnega odklona od želenega. Sestoji iz spremenljivih in sistemskih komponent in se izraža kot ekvivalent vhodnemu kotnemu zamiku na časovno enoto ob upoštevanju prostora.

"Dinamično prirejeno usmerjanje" (5) pomeni avtomatično preusmerjanje prometa na podlagi zaznave in analize tekočih omrežnih pogojev.

NB.:

Tovrstne odločitve na podlagi prednastavljenih informacij so izključene.

Dinamični analizatorji signalov (3) so "analizatorji signalov", ki uporabljajo tehniko digitalnega vzorčenja in preoblikovanja pri tvorbi Fourierevega spektralnega prikaza danih valovnih oblik, vključno z informacijami o amplitudi in fazi.

NB.:

Glej tudi "signalni analizatorji".

Efektivni gram (0 1) "posebnega fizijskega materiala" pomeni:

a. pri plutonijevih izotopih in uranu 233 masa izotopa v gramih;

b. pri uranu, obogatenem za 1 odstotek ali več z izotopom urana 235 masa elementa v gramih, pomnožena s kvadratom njegove bogatitve, izražene kot decimalna utežnostna frakcija;

c. pri uranu, obogatenem za manj kakor 1 odstotek z izotopom urana 235 masa elementa v gramih, pomnožena z 0, 0001.

"Elektronska naprava" (3 4 5) pomeni več elektronskih komponent (tj. "elementov vezja", "nepovezanih komponent", integriranih vezij itn.), ki so med seboj povezane, da izvajajo specifično funkcijo oziroma specifične funkcije in so kot celota zamenljive ter jih je mogoče razstaviti.

NB.1:

"Element vezja" : posamezni aktivni ali pasivni funkcionalni del elektronskega vezja, kakor na primer ena dioda, en tranzistor, en upor, en kondenzator itn.

NB.2:

"Nepovezana komponenta" : ločeno pakirani "element vezja" z lastnimi zunanjimi povezavami.

"Elektronsko vodljiv fazni antenski niz" (5 6) je antena, ki oblikuje žarke z združevanjem faz, to je tako, da smer žarka krmilijo koeficienti namagnetenja radiacijskih elementov in smer, od katere se lahko žarek razlikuje po njegovem azimutu, pa tudi po višini; pri prenosu in sprejemu uporablja električni signal.

"Končne enote" (2) vključujejo prijemače, "aktivne orodne enote" in druga orodja, pritrjena na osnovno ploščo na koncu roke "robotskega" manipulatorja.

NB.:

"Aktivna orodna enota" je naprava za prenos gibalne sile, procesne energije ali smeri na obdelovanca.

"Ekvivalentna gostota" (6) je masa optičnega na enoto optične površine, projeciranega na optično ploskev.

"Ekspertni sistemi" (4 7) so sistemi, ki dajejo rezultate z uporabo pravil in podatkov, ki so shranjeni neodvisno od "programov" in ki lahko:

a. avtomatsko spremenijo "izvorno kodo", ki jo predloži uporabnik;

b. dajejo na razpolago spoznanja o vrsti problema v skoraj naravni govorici; ali

c. pridobivajo znanje, potrebno za njihov razvoj (simbolni trening).

"PDKM" je ekvivalent za "popolno digitalno krmiljenje motorja".

"Toleranca napak" (4) je zmožnost računalniškega sistema, da po kakršni koli napaki katere koli strojne ali "programske" komponente deluje še naprej brez človekovega posega, in to na dani ravni, ki zagotavlja: nadaljevanje delovanja, integriteto podatkov in oživitev funkcije v danem času.

"Vlakneni ali nitasti materiali" (0 1 8) vključujejo:

a. kontinualne "monofilamente";

b. kontinualno "prejo" in "rovinge";

c. "trakove", tkanine, neurejene štrene in kite;

d. razcepljena vlakna, speta vlakna in koherentne vlaknene prevleke;

e. monokristalinske ali polikristalinske lase kakršne koli dolžine;

f. aromatsko poliamidno pulpo.

"Integrirana plastna vezja" (3) pomenijo niz "elementov vezja" in kovinskih vmesnih povezav, oblikovani pa so z depozicijo debelega ali tankega filma na izolirno "podlago".

NB.:

"Element vezja" je posamezni aktivni ali pasivni funkcionalni del elektronskega vezja, kakor je na primer ena dioda, en tranzistor, en upor, en kondenzator itn.

"Nespremenljiv" (5) pomeni, da kodirni ali kompresivni algoritem ne more sprejeti parametrov od zunaj (tj. kriptografskih ali ključnih spremenljivk) in ga uporabnik ne more spremeniti.

"Niz optičnih senzorjev za kontrolo letenja" (7) je mreža razpostavljenih optičnih senzorjev z "laserskimi" žarki, ki zagotavlja realnočasovne podatke kontrole letenja za potrebe njihove obdelave na krovu.

"Optimizacija poti leta" (7) je postopek zmanjšanja odklonov od želene štiridimenzionalne (prostor in čas) smeri, ki temelji na maksimiranju zmogljivosti ali učinkovitosti naloge misije.

"Večelementni detektorji" (6) so linearne ali dvodimenzionalne ravninske plasti ali kombinacija ravninskih plasti posamičnih detektorskih elementov, ki delujejo na žariščni ravni, z elektroniko ali brez elektronike za branje podatkov.

NB.:

Ta opredelitev ne vključuje plastne razporeditve posamičnih detektorskih elementov ali poljubnih detektorjev z dvema, tremi ali štirimi elementi, če ne delujejo po načelu časovne zakasnitve in integracije.

"Delna pasovna širina" (3) pomeni "trenutno pasovno širino", deljeno s središčno frekvenco, izraženo v odstotkih.

"Frekvenčni skoki" (5) pomenijo obliko "razširjenega spektra", kjer se prenosna frekvenca posameznega komunikacijskega kanala spremeni z naključnim ali psevdonaključnim sosledjem nepovezanih korakov.

"Preklopni čas frekvenc" (3 5) je maksimalni čas (časovni zamik), ki ga porabi signal za preklop z ene izbrane izhodne frekvence na drugo izbrano izhodno frekvenco, s ciljem:

a. da se doseže frekvenca znotraj 100 Hz končne frekvence; ali

b. da se doseže izhodna raven znotraj 1 dB končne izhodne ravni.

"Frekvenčni sintezator" (3) pomeni katero koli vrsto frekvenčnega vira ali generatorja signalov, ne glede na uporabljeno tehniko, ki proizvaja številne simultane ali izmenične izhodne frekvence iz enega ali več izhodov, krmiljenih, izhajajočih ali urejenih iz manjšega števila standardnih frekvenc.

"Popolno digitalno krmiljenje motorja" (PDKMPDKM) (7 9) je elektronski krmilni sistem plinskih turbin ali strojev s kombiniranim ciklom, ki izkorišča digitalni računalnik za krmiljenje spremenljivih, za regulacijo osne ali potisne moči stroja od začetka dovajanja goriva do zaprtja dovoda goriva.

"Plinska atomizacija" (1) je postopek redukcije toka staljene kovinske zlitine na drobce premera 500 mikrometra ali manj z uporabo curka plina pod visokim pritiskom.

"Geografsko razpršen" (6) pomeni, da so lokacije med seboj oddaljene več kakor 1500 m v vseh smereh. Pojmuje se, da so mobilni senzorji vedno "geografsko razpršeni".

"Usmerjevalni sklop" (7) je sistem, ki združuje postopek merjenja in računalniške obdelave položaja in hitrosti vozila (tj. navigacije) s sistemom računalniške obdelave in prenosa ukazov sistemu kontrole letenja vozila s ciljem, da se popravi pot leta.

"Vroče izostatično zgoščevanje" (2) je postopek izpostavljanja odlitka pritisku pri temperaturah nad 375 K (102 °C) v zaprti kletki z uporabo različnih medijev (plina, tekočine, trdnih delcev itn.) za vzpostavitev enake sile v vseh smereh, da bi s tem zmanjšali notranje praznine v odlitku.

"Hibridni računalnik" (4) pomeni aparat, ki lahko:

a. sprejema podatke;

b. obdeluje podatke v analogni, pa tudi digitalni obliki; in

c. daje na voljo izhodne podatke.

"Hibridno integrirano vezje" (3) pomeni katero koli kombinacijo integriranega vezja ali vezij, integriranega vezja in "elementov vezja" ali "nepovezanih komponent", ki je združena za opravljanje specifične funkcije ali funkcij in ki ima vse naslednje značilnosti:

a. ima najmanj eno nezaščiteno napravo;

b. je povezana z uporabo tipičnih metod IC proizvodnje;

c. je zamenljiva kot celota; in

d. je navadno ni mogoče razstaviti.

NB.1:

"Element vezja" : posamezni aktivni ali pasivni funkcionalni del elektronskega vezja, kakor na primer ena dioda, en tranzistor, en upor, en kondenzator itn.

NB.2:

"Nepovezana komponenta" : ločeno pakirani "element vezja" z lastnimi zunanjimi povezavami.

"Izboljšava slike" (4) pomeni obdelavo dospele slike-nosilke informacij z algoritmi, kakor so časovna kompresija, filtriranje, ekstrakcija, selekcija, korelacija, konvolucija ali preoblikovanje med področji (npr. Fouriereva transformacija ali Walsheva transformacija). To ne vključuje algoritmov, ki uporabljajo samo linearno ali rotacijsko transformacijo ene same slike, kakor so prevod, izvleček posamičnih znamenj, zajetje slike ali napačna koloracija.

"Imunotoksin" (1) je izpeljanka enoceličnega monoklonalnega protitelesa in "toksina" ali "podenote toksina", ki selektivno prizadene okužene celice.

"Splošno znano" (SOT, OJT, SOPO) v smislu tega besedila pomeni "tehnologijo" ali "programsko opremo", ki je dostopna brez kakršnih koli omejitev njene nadaljnje distribucije (avtorske omejitve ne pomenijo, da ta "tehnologija" oziroma "programska oprema" ne bi bila "splošno znana").

"Informacijska varnost" (4 5) pomeni vsa sredstva in načine, katerih namen je zagotoviti dostopnost, tajnost ali celovitost informacij ali komunikacij, razen sredstev in načinov varovanja pred napakami. Sem sodi "kriptografija", "kriptoanaliza", zaščita pred ogrožajočimi hlapi in računalniška zaščita.

NB.:

"Kriptoanaliza" : je analiza kriptografskega sistema ali njegovih inputov ali outputov za odkrivanje tajnih spremenljivk ali občutljivih podatkov, vključno z jasnim besedilom.

"Trenutna pasovna širina" (3 5 7) je širina frekvenčnega pasu, prek katerega ostane izhodna moč konstantna znotraj 3 dB brez prilagajanja drugih operativnih parametrov.

"Opravilni obseg" (6) je določeno nedvoumno prikazovalno področje radarja.

"Izolacija" (9) se nanaša na komponente raketnih motorjev, to je ohišje, dulec, vstavke, zapirala ohišja, in vključuje vulkanizirani ali polvulkanizirani vezni material iz gume, med katerim je vložen izolacijski ali refrakcijski material. Lahko služi tudi kot blažilec napetosti.

"Medsebojno povezani radarski senzorji" (6) sta dva ali več radarskih senzorjev, ki so med seboj povezani, kadar si med seboj realnočasovno izmenjujejo podatke.

"Notranja izolacija" (9) je primerna za zvezo med trdnim gorivom in ohišjem ali izolacijskim slojem. Navadno razpršijo ali nanesejo po notranjih stenah ohišja disperzijo ali refrakcijo na podlagi tekočih polimerov ali pa izolirni material, kakor je z ogljikom polnjeni HTPB ali drug polimer z dodanimi vulkanizatorji.

"Lastni magnetni gradiometer" (6) je en sam, na magnetno polje občutljiv element, ki stopenjsko zazna magnetno polje in je združen v elektronskem sklopu, katerega rezultat je stopenjska meritev magnetnega polja.

NB.:

Glej tudi "magnetni gradiometer".

"Izolirane žive kulture" (1) vključujejo kulture živih mikroorganizmov v mirujočem stanju in v suhih preparatih.

"Izostatična stiskalnica" (2) je naprava, ki deluje na obdelovanca ali material v zaprtih kletkah s pritiskom prek različnih medijev (plina, tekočine, trdnih delcev itn.), s čimer vzpostavlja enak pritisk v vseh smereh na obdelovanca ali material.

"Laser" (0 2 3 5 6 7 8 9) je sklop komponent, ki proizvaja prostorsko, pa tudi časovno koherentno svetlobo, ojačeno z vzbujeno radiacijo.

NB.:

Glej tudi:

"Kemični laser";

"Laser s preklopom Q";

"Visokozmogljivostni laser";

"Transferni laser".

"Linearnost" (2) (navadno merjena s pojmi nelinearnosti) pomeni maksimalni pozitivni ali negativni odklon od dejanskih značilnosti (povprečja odčitavanja navzgor in navzdol) od ravne črte, ki je pozicionirana tako, da naj bi izravnala in minimizirala maksimalne odklone.

"Lokalno omrežje" (4) je sistem podatkovne komunikacije, ki:

a. omogoča neposredno medsebojno komunikacijo poljubnega števila neodvisnih "podatkovnih naprav"; in

b. je nameščena na geografskem območju zmerne razsežnosti (tj. upravna zgradba, obrat, tabor, skladišče).

NB.:

"Podatkovna naprava"je naprava, zmožna posredovati ali sprejemati sekvence digitalnih informacij.

Magnetni gradiometri (6) so instrumenti za odkrivanje magnetnih sprememb v prostoru zaradi virov zunaj instrumenta. Sestoje iz številnih "magnetometrov" in elektronskega sklopa, katerega rezultat je stopenjska meritev magnetnega polja.

NB.:

Glej tudi "lastni magnetni gradiometer".

"Magnetometri" (6) so instrumenti za odkrivanje magnetnega polja, povzročenega zaradi vira zunaj instrumenta. Sestoje iz enega samega elementa, občutljivega na magnetno polje in elektronskega sklopa, katerega rezultat je stopenjska meritev magnetnega polja.

"Glavni pomnilnik" (4) pomeni primerni shranjevalnik podatkov ali navodil za hitri dostop prek osrednje obdelovalne enote. Sestoji iz notranjega shranjevalnika "digitalnega računalnika" in katere koli vrste hierarhične razširitve, kakor na primer dodatni spomin ali razširjeni spomin za brezstopenjski dostop.

"Materiali, odporni proti koroziji z UF6" (0) so lahko: baker, nerjaveče jeklo, aluminij, aluminijev oksid, aluminijeve zlitine, nikelj ali zlitine, ki vsebujejo 60 utežnih procentov ali več niklja, in fluorirani ogljikovodikovi polimeri, odporni proti UF6, glede na način postopka ločevanja.

"Matrika" (1 2 8 9) je snovno polnilo, ki zapolnjuje prostor med delci, laski ali vlakni.

"Merilna negotovost" (2) je značilni parameter, ki določa, v katerem obsegu izhodne vrednosti je prava vrednost merjene spremenljivke s 95 % zanesljivostjo. Upošteva nepopravljene sistemske odklone, nepopravljeni mrtvi tek in odklone zaradi naključnosti (v zvezi z ISO 10360-2 ali VDI/VDE 2617).

"Mehansko zlitje" (1) pomeni postopek mešanja, ki je rezultat mehanske vezave, lomljenja in ponovne vezave prahu elementov in osnovne zlitine. Nekovinske delce je mogoče dodati z dodatkom ustreznega prahu.

"Ekstrakcija s taljenjem" (1) je postopek "hitrega strjevanja" in ekstrakcije zlitine v obliki traku z vstavitvijo kratkega kosa vrtečega se in ohlajenega bloka v kad s staljeno kovinsko zlitino.

NB.:

"Hitro strjevanje" : strjevanje staljenega materiala s hitrostjo ohlajevanja več kakor 1000 K/s.

"Predenje s taljenjem" (1) je postopek "hitrega strjevanja", tako da se prek vrtečega se in ohlajenega bloka usmeri curek staljene kovine, pri čemer nastane proizvod tipa luskin, trakov ali palic.

NB.:

"Hitro strjevanje" : je strjevanje staljenega materiala s hitrostjo ohlajevanja več kakor 1000 K/s.

"Mikroračunalniško mikrovezje" (3) pomeni "monolitno integrirano vezje" ali "vezje z več čipi", ki vsebuje aritmetično logično enoto (ALU), zmožno izvajati navodila splošnega namena iz notranjega shranjevalnika glede podatkov, shranjenih v notranjem shranjevalniku.

NB.:

Notranji shranjevalnik je lahko povečan z zunanjim.

Mikroprocesno mikrovezje (3) pomeni "monolitno integrirano vezje" ali "vezje z več čipi", ki vsebuje aritmetično logično enoto (ALU), zmožno izvajati navodila splošnega namena iz zunanjega shranjevalnika.

NB.1:

"Mikroprocesno mikrovezje" navadno nima integralnega shranjevalnika, dostopnega uporabniku, čeprav se lahko shranjevalnik na čipu uporablja za izvajanje njegovih logičnih funkcij.

NB.2:

Vključeni so tudi nizi čipov, namenjeni za skupno delovanje pri zagotavljanju funkcij "mikroprocesnega mikrovezja".

"Mikroorganizmi" (1 2) pomenijo bakterije, viruse, mikroplazme, rahitizije, chlamydiae ali gobe, naravne, gojene ali modificirane, bodisi v obliki izoliranih živih kultur bodisi v obliki materiala, ki vsebuje žive kulture, namerno cepljene ali okužene s takšnimi kulturami.

"Projektili" (1 3 5 6 7 9) pomenijo kompletne raketne sisteme in zrakoplovne sisteme brez posadke, ki lahko nosijo najmanj 500 kg tovora in imajo doseg najmanj 300 km.

"Monofilament" (1) ali filament je najmanjši prirastek vlakna, katerega premer je navadno več mikrometrov.

"Monolitna integrirana vezja" (3) so kombinacija pasivnih ali aktivnih "elementov vezja" ali obojega, ki:

a. so izdelani z uporabo razprševanja, vsajevanja ali nanašanja v en ali na en sam kos polprevodniškega materiala, tako imenovani "čip";

b. jih je mogoče šteti za neločljivo sestavljene; in

c. opravljajo funkcijo ali funkcije vezja.

NB.:

"Element vezja" je posamezni aktivni ali pasivni funkcionalni del elektronskega vezja, kakor je na primer ena dioda, en tranzistor, en upor, en kondenzator itn.

"Monospektralni slikovni senzorji" (6) imajo zmožnost pridobivanja podatkov iz enega posameznega spektralnega pasu.

"Veččipno integrirano vezje" (3) pomeni dva ali več "monolitnih integriranih vezij", povezanih v skupno "podlago".

"Obdelava večpodatkovnega toka" (4) pomeni "mikroprogram" ali tehniko zgradbe naprave, ki omogoča simultano obdelavo dveh ali več zaporedij pod nadzorom enega ali več zaporedij navodil, v smislu:

a. zgradbe za obdelavo več podatkov z enim navodilom (SIMD), kakor so na primer vektorski ali področni procesorji;

b. zgradbe za obdelavo več podatkov z več posameznimi navodili (MSIMD);

c. zgradbe za obdelavo več podatkov z več navodili (MIMD), vključno s tistimi, ki so v tesnih sklopih, bližnjih sklopih ali ohlapnih sklopih; ali

d. strukturiranih nizov procesnih elementov, vključno s sistoličnimi nizi.

NB.:

"Mikroprogram" pomeni zaporedje osnovnih navodil, shranjenih v posebnem shranjevalniku, katerih izvajanje povzroči vpis njihovega sklica v register navodil.

"Večnivojska zaščita" (5) pomeni vrsto sistema, ki vsebuje informacije različne občutljivosti, ki omogočajo simultan dostop uporabnikov z različnimi varnostnimi stopnjami pristopa in dostopa do podatkov, ki pa preprečuje uporabnikom dostop do informacij, za katere niso pooblaščeni.

NB.:

"Večnivojska zaščita" je zaščita računalnika in ne zanesljivost računalnika v primerjavi z napakami naprave ali človeškimi napakami.

"Multispektralni slikovni senzorji" (6) so sposobni simultanega ali zaporednega zbiranja slikovnih podatkov iz dveh ali več nepovezanih spektralnih trakov. Senzorji, ki imajo več kakor 20 nepovezanih spektralnih trakov, so včasih v povezavi s hiperspektralnimi senzorji.

"Naravni uran" (0) pomeni uran, vsebujoč mešanice izotopov, ki se pojavljajo v naravi.

"Krmilnik za dostop do omrežja" (4) pomeni fizični vmesnik v preklopnem omrežju. Uporablja navadni medij, ki deluje ves čas na isti "stopnji digitalnega prenosa", pri tem pa za prenos uporablja presoja (tj. med znakom ali nosilcem). Neodvisno od vseh drugih izbira pakete podatkov ali skupine podatkov (tj. IEEE 802), naslovljene nanj. To je naprava, ki jo je mogoče vgraditi v računalnik ali telekomunikacijsko opremo za pridobitev komunikacijskega dostopa.

"Nevronski računalnik" (4) je računalniška naprava, namenjena ali preoblikovana za oponašanje nevronov ali skupine nevronov, to je računalniška naprava, za katero je značilna hardverska zmožnost modulacije teže in števila medpovezav in številnih računalniških komponent na podlagi poprejšnjih podatkov.

"Šumni nivo" (6) pomeni električni signal, prikazan z izrazi moči spektralne gostote. Razmerje med "šumnim nivojem", izraženim s pozitivno in negativno največjo vrednostjo, je S2pp = 8No(f2-f1), pri čemer je Spp maksimalna vrednost signala (tj. nanotesla), No je moč spektralne gostote (tj. (nanotesla) 2/Hz), (f2-f1) pa zadevni frekvenčni pas.

"Jedrski reaktor" (0) pomeni predmete znotraj reaktorske posode ali neposredno pritrjene na reaktorsko posodo naprave, ki nadzirajo moč v reaktorski sredici, in komponente, ki vsebujejo primarno hladilo sredice reaktorja, hladilo nadzorujejo ali prihajajo v neposredni stik z njim.

"Numerična kontrola" (2) pomeni avtomatsko krmiljenje postopka, ki ga izvaja naprava, tako da uporabi numerične podatke, navadno vnesene med postopkom (v zvezi z ISO 2382).

"Objektna koda" (9) pomeni opremo, ki je konvencionalna oblika enega ali več procesov ("izvorna koda" (izvorni jezik)), ki je bila računalniško konvertirana.

"Optično ojačenje" (5) v optičnih komunikacijah je tehnika ojačevanja, ki uporablja izkoristek optičnih signalov, proizvedenih v različnih optičnih virih, brez pretvorbe v električne signale, to je z uporabo polprevodniških optičnih ojačevalnikov ali ojačevalnikov luminiscenčnih optičnih vlaken.

"Optični računalnik" (4) pomeni računalnik, namenjen ali predelan za izrabo svetlobe pri predstavitvi podatkov, katerega računalniški logični elementi temeljijo na neposredno povezanih optičnih napravah.

"Optično integrirano vezje" (3) je "monolitsko integrirano vezje" ali "hibridno integrirano vezje", ki vsebuje enega ali več delov, izdelanih tako, da delujejo kot svetlobni senzorji ali svetlobni oddajniki ali pa opravljajo optično ali elektrooptično funkcijo oziroma funkcije.

"Optični preklop" (5) pomeni izklop ali preusmeritev signala v optični obliki brez pretvorbe v električni signal.

"Celotna tokovna gostota" (3) pomeni skupno število amperskih obratov v tuljavi (tj. vsoto obratov, pomnoženo z maksimalnim tokom, nošenim z vsakim obratom), deljenega s skupnim številom presekov tuljave (vključno s superprevodniškimi filamenti, kovinskim matriksom, v katerem so superprevodniški filamenti, zapornim materialom, hladilnimi kanali itn.).

"Sodelujoča država" (7 9) je država članica Wassenaarskega sporazuma (glej www.wassenaar.org).

"Maksimalna moč" (6) je energija na en impulz v džulih, deljena s trajanjem impulza v sekundah.

"Personalizirana pametna kartica" (5) je pametna kartica z mikrovezjem, ki je programirano za posebno aplikacijo in ga uporabnik ne more programirati za druge aplikacije.

"Upravljanje moči" (7) pomeni spremembo posredovane moči višinomerovega signala, tako da je prejeta moč na višini "letala" vedno na minimumu, potrebnem za določanje višine.

"Tlačni merilniki" (2) so naprave, ki pretvarjajo tlačne mere v električne signale.

"Poprej ločen" (0 1) se navezuje na uporabo katerega koli postopka, katerega namen je povečati koncentracijo nadzorovanega izotopa.

"Primarno krmarjenje leta" (7) so krmilne enote za stabilizacijo ali manevriranje "zrakoplova", ki uporabljajo trenutne generatorje moči, to je aerodinamične krmilne površine ali vektorsko krmiljenje propulzivnega potiska.

"Osnovni element" (4), kakor se uporablja v Skupini 4, je "osnovni element", če je njegova nadomestna vrednost več kakor 35 % celotne vrednosti sistema, katerega element je. Vrednost elementa je cena, ki jo za element plača proizvajalec sistema ali sestavljalec sistema. Celotna vrednost je običajna mednarodna prodajna cena, ki velja za nepovezane stranke v kraju proizvodnje ali integracije dobave.

"Proizvodnja" (SOT, OJT, povsod) pomeni vse proizvodne faze, kakor so: načrtovanje, proizvodni inženiring, izdelava, integracija, sestavljanje (montaža), nadzor, testiranje, zagotavljanje kakovosti.

"Proizvodni pripomočki" (1 9) pomeni orodje, šablone, vpenjalne glave, vpenjalne osi stružnic, kalupe, matrike, utrjevalce, zlagalne mehanizme, testno opremo, druge stroje in njihove komponente, vendar se omejuje na tiste, ki so posebej izdelani ali predelani za "razvoj" ali za eno ali več faz "proizvodnje".

"Proizvodne zmogljivosti" (9) pomenijo opremo in posebej zanjo razvito programsko opremo, integrirano v instalacije za "razvoj" ali za eno ali več faz "proizvodnje".

"Program" (2 6) je sosledje navodil za izvedbo procesa, ki ima takšno obliko oziroma se lahko konvertira v takšno obliko, da ga lahko izvede računalnik.

"Kompresija impulzov" (6) je kodiranje in obdelava dolgega impulza radarskega signala v impulz kratke časovne dolžine ob ohranitvi prednosti visoke impulzne energije.

"Trajanje impulza" (6) je trajanje "laserskega" impulza, merjeno po lestvici Full Width Half Intensity (FWHI).

"Laser s preklopom Q" (6) je "laser", v katerem je shranjena energija v populacijski inverziji ali v optičnem resonatorju in se občasno sprošča v impulzih.

"Agilnost radarske frekvence" (6) pomeni katero koli tehniko, ki na podlagi lažne naključnosti spreminja nosilne frekvence pulzirajočega radarskega prenosnika med impulzi ali skupinami impulzov z vsoto, ki je enaka ali večja kakor pasovna širina radarskega impulza.

"Širjenje radarskega spektra" (6) pomeni katero koli spreminjevalno tehniko širjenja energije, ki izvira iz signala z razmeroma ozkim frekvenčnim pasom, prek veliko širšega frekvenčnega pasu z uporabo naključnega ali lažnega naključnega kodiranja.

"Realnočasovna pasovna širina" (3) za "dinamične analizatorje signalov" je najširši frekvenčni obseg, ki ga lahko analizator prikaže na prikazovalniku ali shrani v shranjevalnik, ne da bi pri tem povzročil prekinitev analize vhodnih podatkov. Za analizatorje z več kakor enim kanalom se za izračun uporabi konfiguracija kanala, ki dopušča najširšo "realnočasovno pasovno širino".

"Realnočasovna obdelava" (2 4 6 7) pomeni obdelavo podatkov z računalniškim sistemom z zagotovitvijo zahtevane ravni storitve, kot funkcijo razpoložljivih virov v okviru zagotovljenega odzivnega časa, ne glede na obremenitev sistema, kadar je stimuliran od zunaj.

"Potrebno" (SOT 1-9), kakor se uporablja v zvezi s "tehnologijo" ali "programsko opremo", se nanaša samo na tisti delež "tehnologije" ali "programske opreme", ki je posebej nujen za doseganje ali izboljšanje zmogljivosti, značilnosti ali funkcij, ki so predmet nadzora. Takšna "potrebna""tehnologija" ali "programska oprema" sta lahko porazdeljeni na različno blago.

"Ločljivost" (2) pomeni najmanj pomembni rezultat merilne naprave; pri digitalnih instrumentih je to najmanj pomembni bit (v zvezi z ANSI B-89.1.12).

"Robot" (2 8) je manipulacijski mehanizem za stalne ali sporadične delovne operacije, ki lahko uporablja senzorje in ki:

a. je mnogofunkcionalen;

b. je zmožen nameščanja ali usmerjanja materiala, delov, orodij ali posebnih naprav z uporabo različnih gibov v tridimenzionalnem prostoru;

c. vsebuje tri ali več servo naprav z zaprto ali odprto zanko, ki lahko vključujejo tudi stopenjske motorje; in

d. ima "uporabniku pristopno programirljivost" v smislu metode pokažem-ponovi ali v smislu elektronskega računalnika, ki je lahko tudi logični krmilnik z možnostjo programiranja, to je možnostjo programiranja brez mehanskih posegov.

NB.:

Gornja opredelitev ne zajema naslednjih naprav:

1. manipulacijski mehanizmi, ki se nadzorujejo le ročno/prek teleoperaterja;

2. manipulacijski mehanizmi za izvajanje stalnih korakov, ki so avtomatsko gibajoče se naprave, delujejoče v skladu z mehansko določenimi programiranimi gibi. Program je mehansko omejen z vnaprej določenimi ustavitvami, kakor so na primer zatiči ali naperki. Sosledje gibov in izbor poti ali kotov nista spremenljiva ali zamenljiva z mehanskimi, elektronskimi ali električnimi sredstvi;

3. mehansko krmiljeni manipulacijski mehanizmi za izvajanje različnih korakov, ki so avtomatsko gibajoče se naprave, delujoče v skladu z mehansko določenimi programiranimi gibi. Program je mehansko omejen z vnaprej določenimi, vendar prilagodljivimi ustavitvami, kakor so na primer zatiči ali naperki. Soslednje gibov in izbor poti ali kotov sta spremenljiva v okviru fiksiranega programiranega vzorca. Spremembe ali modifikacije programiranega vzorca (npr. menjave zatičev ali naperkov) na eni ali več oseh gibanja se izvajajo le prek mehanskih operacij;

4. manipulacijski mehanizmi brez servo nadzora za izvajanje različnih korakov, ki so avtomatsko gibajoče se naprave, delujoče v skladu z mehansko fiksiranimi programiranimi gibi. Program je spremenljiv, vendar si koraki sledijo le po binarnem signalu iz mehansko fiksiranih električnih binarnih naprav ali prilagodljivih ustavitev;

5. nakladalni žerjavi, opredeljeni kot Kartezijski koordinatni manipulacijski sistemi, proizvedeni kot integralni del navpičnega sklopa skladiščnih košar in ki omogočajo dosego blaga v tistih skladiščnih košarah, ki so pripravljene za skladiščenje ali nadomestitev.

"Rotacijska atomizacija" (1) pomeni postopek redukcije curka ali bazena staljene kovine na drobce s premerom 50 mikrometrov ali manj z uporabo centrifugalne sile.

"Roving" (1) je povez (navadno 12-120) približno vzporednih "konopcev".

NB.:

"Konopec" je povez "monofilamentov" (navadno več kakor 200), urejenih približno vzporedno.

"Opletanje" (2) (out-of-true running) pomeni krožni odmik med enim obratom glavne gredi, merjen na ploskvi, pravokotni na os gredi na točki na zunanji ali notranji obračajoči se ploskvi, ki je predmet testiranja (v zvezi z ISO 230/1 1986, odstavek 5.61).

"Faktor lestvice" (žirometra ali merilnika pospeška) (7) pomeni razmerje med izhodno in vhodno spremembo, ki je predmet meritve. Faktor lestvice se navadno ocenjuje po nagibu ravne črte, ki jo je mogoče potegniti po metodi najmanjšega kota na podlagi vhodnih-izhodnih podatkov, dobljenih s cikličnim spreminjanjem vhodnega podatka prek obsega vhodnih podatkov.

"Čas umirjanja" (3) pomeni čas, potreben za bližajočo se oddajo električne energije znotraj polovice končne vrednosti, kadar gre za preklop med dvema stopnjama pretvornika.

"VL" pomeni "visokozmogljivostni laser".

"Analizatorji signalov" (3) so aparati za merjenje in prikazovanje osnovnih lastnosti enofrekvenčnih komponent mnogofrekvenčnih signalov.

"Obdelava signala" (3 4 5 6) pomeni postopek obdelave od zunaj pridobljenih signalov-nosilcev informacij z algoritmi, kakor so časovna kompresija, filtriranje, ekstrakcija, selekcija, korelacija, konvolucija ali preoblikovanje med področji (npr. Fouriereva transformacija ali Walsheva transformacija).

"Programska oprema" (SOPO, povsod) je zbirka enega ali več "programov" ali "mikroprogramov", nameščenih na katerem koli otipljivem izraznem mediju.

NB.:

"Mikroprogram" pomeni zaporedje osnovnih navodil, shranjenih v posebnem shranjevalniku, katerih izvrševanje povzroči vpis njihovega sklica v register navodil.

"Izvorna koda" (ali izvorni jezik) (4 5 6 7 9) je dogovorjen izraz za enega ali več postopkov, ki ga programski sistem lahko pretvori v obliko, katero oprema lahko izvede ("objektna koda" (ali objektni jezik)).

"Vesoljsko plovilo" (7 9) so aktivni in pasivni sateliti in vesoljske sonde.

"Primerni za vesolje" (3 6) se nanaša na proizvode, ki so zasnovani, izdelani in preizkušeni za izpolnjevanje posebnih električnih, mehanskih ali okoljskih pogojev in ki se uporabljajo za lansiranje in razvoj satelitov ali letečih sistemov za velike višine (100 km ali več).

"Posebni fisijski materiali" (0) pomenijo: plutonij 239, uran 233, "uran, obogaten z izotopom urana 235 ali urana 233", in kateri koli material, ki vsebuje navedena materiala.

"Specifični modul" (0 1) je Youngov modul v paskalih, ekvivalent N/m2, deljeno s specifično maso v N/m3, merjeno pri temperaturi (296 ± 2) K ((23 ± 2) °C) in pri relativni vlažnosti (50 ± 5) %.

"Specifična natezna trdnost" (0 1) je skrajna natezna trdnost v paskalih, ekvivalent N/m2, deljeno s specifično maso v N/m3, merjeno pri temperaturi (296 ± 2) K ((23 ± 2) °C) in pri relativni vlažnosti (50 ± 5) %.

"Hlajenje curka" (1) pomeni postopek "hitrega strjevanja" curka staljene kovine prek ohlajenega bloka, pri čemer nastane proizvod tipa luskin.

NB.:

"Hitro strjevanje" : strjevanje staljenega materiala s hitrostjo prek 1000 K/s.

"Razširjeni spekter" (5) je tehnika, pri kateri se usmerja energija razmeroma ozkega pasu komunikacijskega kanala prek veliko širšega energijskega spektra.

Radar "razširjenega spektra" (6) – glej "Širjenje radarskega spektra".

"Stabilnost" (7) pomeni standardni odklon (1 sigma) variacije posameznega parametra od njegove kalibrirane vrednosti, umerjene v stabilnih temperaturnih pogojih. Lahko je izražena kot funkcija časa.

"Države, ki (ni)so članice Konvencije o kemičnem orožju" (1), so tiste države, za katere je (oziroma ni) Konvencija o prepovedi razvoja, proizvodnje, kopičenja in uporabe kemičnega orožja začela veljati (glej www.opcw.org).

"Krmiljen s shranjenim programom" (2 3 5) pomeni krmiljeno z uporabo navodil, shranjenih v elektronskem shranjevalniku, ki jih lahko procesor izvaja za usmerjanje izvajanja prednastavljenih funkcij.

NB.:

Naprava je lahko "krmiljena s shranjenim programom" ne glede na to, ali ima interni elektronski shranjevalnik ali pa elektronski shranjevalnik ni del naprave.

"Podlaga" (3) pomeni plast osnovnega materiala z medpovezanimi oblikami ali brez njih, na ali v katerem so nameščene "nepovezane komponente", integrirana vezja ali oboje.

NB.1:

"Nepovezana komponenta" : ločeno pakirani "element vezja" z lastnimi zunanjimi povezavami.

NB.2:

"Element vezja" : posamezni aktivni ali pasivni funkcionalni del elektronskega vezja, kakor na primer ena dioda, en tranzistor, en upor, en kondenzator itn.

"Surovi substrati" (6) so monolitske komponente dimenzij, primernih za proizvodnjo optičnih elementov, kakor so ogledala ali optična okna.

"Podenota toksina" (1) je strukturno in funkcionalno posamična komponenta celotnega "toksina".

"Superzlitine" (2 9) so zlitine na podlagi niklja, kobalta ali železa, katerih trdnost presega katero koli zlitino iz serije AISI 300, in to pri temperaturah nad 922 K (649 °C) v hudih okoljskih in delovnih pogojih.

"Superprevodni" (1 3 6 8) so materiali, to je kovine, zlitine ali spojine, ki lahko izgubijo vso električno upornost, to je, ki lahko ohranijo neomejeno elektroprevodnost in prevajajo zelo velike električne tokove, ne da bi pri tem prišlo do džulskega ogrevanja.

NB.:

"Superprevodniško" stanje materiala se v posamičnih primerih označuje s "kritično temperaturo", s kritičnim magnetnim poljem, ki je funkcija temperature, in s kritično tokovno gostoto, ki je pravzaprav funkcija magnetnega polja in temperature.

"Visokozmogljivostni laser" ("VL") (6) pomeni "laser", sposoben oddajati (v celoti ali po poljubno velikih količinskih delih) izhodno energijo prek 1 kJ znotraj razdalje 50 ms ali ki ima povprečno ali CW moč prek 20 kW.

"Superplastično oblikovanje" (1 2) pomeni postopek deformiranja, ki uporablja segrevanje za kovine, za katere je navadno značilna nizka stopnja raztezanja (manj kakor 20 %) kot točka lomljivosti pri sobni temperaturi pri običajnih preskusih razteznosti, česar namen je doseči podaljšanja, ki so vsaj za dvakrat večja od prej navedenih vrednosti.

"Simetrični algoritem" (5) je kriptografski algoritem, ki uporablja isti ključ za enkripcijo, pa tudi za dekripcijo.

NB.:

Običajna uporaba "simetričnih algoritmov" je zaupnost podatkov.

"Sistemske sledi" (6) so obdelana, medsebojno povezana (združitev radarskih podatkov cilja in položaja po načrtu letenja) in osvežena poročila o položaju letala med letenjem, ki so na razpolago kontrolorjem centrov za kontrolo letenja.

"Računalnik s sistoličnimi zaporedji" (4) je računalnik, pri katerem lahko uporabnik tok in modifikacijo podatkov dinamično nadzoruje na ravni integriranega vezja.

"Trak" (1) je material iz prepletenih ali neusmerjenih "monofilamentov", "vlaken", "rovingov", "pramenov" ali "prej" itn., navadno prevlečenih s smolo.

NB.:

"Konopec" je povez "monofilamentov" (navadno več kakor 200), urejenih približno vzporedno.

"Tehnologija" (SOT, OJT, povsod) pomeni specifične informacije, potrebne za "razvoj", "proizvodnjo" ali "uporabo" blaga. Te informacije imajo obliko "tehničnih podatkov" ali "tehnične pomoči".

NB.1:

"Tehnična pomoč" lahko nastopa v obliki storitev uvajanja, tečajev, usposabljanja, prenašanja delovnih izkušenj in svetovanja in lahko vsebuje tudi prenos "tehničnih podatkov".

NB.2:

"Tehnični podatki" so lahko v obliki skic, načrtov, diagramov, modelov, formul, tabel, inženirskega oblikovanja in specifikacij, priročnikov ali navodil, natisnjenih ali posnetih na druge medije ali naprave, kakor so diskete, trakovi, spomini samo za branje.

"Tridimenzionalna vektorska hitrost" (4) je število produciranih 10-pikselnih večlinijskih vektorjev v eni sekundi, ki so naključno orientirani, pri čemer je vrednost stopnje lahko opredeljena v celih številih ali s točko koordinatnega sistema X-Y-Z (odvisno od tega, katera daje največjo vrednost).

"Nihajno vreteno" (2) pomeni vreteno, ki je nosilec orodja in ki med strojnim postopkom spreminja kotni položaj njenega središča glede na druge osi.

"Časovna konstanta" (6) je čas, ki ga rahlo vzbujeno sredstvo potrebuje, da doseže izkoristek 1 - 1/e-kratno višino končne vrednosti (tj. 63 % končne vrednosti).

"Časovno modulirani ultra široki pas" pomeni tehniko, s katero se zelo kratki, natančno časovno nadzorovani radiofrekvenčni impulzi modulirajo s komunikacijskimi podatki, tako da se spreminjajo položaji impulzov (običajno se to imenuje modulacija impulznega položaja, PPM), se kanalizirajo ali premešajo v skladu s kodami pseudonaključnega niza preko PPM, nato pa oddajajo in sprejmejo neposredno, brez uporabe nosilnih frekvenc, zaradi česar imajo izredno nizko spektralno gostoto moči v ultra širokem frekvenčnem pasu. Znan je tudi kot impulzni radio.

"Celovito vodenje leta" (7) je avtomatska kontrola spremenljivk stanja "zrakoplova" in smeri letenja, katere namen je uskladiti cilje misije z realnočasovnimi spremembami podatkov glede ciljev, tveganj ali drugih "zrakoplovov".

"Skupna stopnja digitalnega prenosa" (5) pomeni skupno število binarnih znakov (bitov), vključno s kodiranjem linije, v časovni enoti, ki preteče med ustrezno napravo in sistemom za digitalni prenos.

NB.:

Glej tudi "stopnja digitalnega prenosa".

Pramen (1) je navadno približno vzporeden povez "monofilamentov".

"Toksini" (1 2) pomenijo toksine v obliki nasilno izoliranih preparatov ali mešanic, ne glede na način njihove proizvodnje, razen toksinov v kontaminantih drugih materialov, kakor so na primer patološki vzorci, pridelki, živila ali semena "mikroorganizmov".

"Transferni laser" (6) pomeni "laser", pri katerem se laserske vrste spodbudijo s prenosom energije s kolizijo nelaserskih vrst atomov ali molekul in laserskih vrst atomov ali molekul.

"Nastavljiv" (6) pomeni zmožnost "laserja", da deluje neprekinjeno na vseh valovnih dolžinah prek obsega več "laserskih" prehodov. "Laser", ki lahko ustvarja različne izbirne linije z nepovezanimi valovnimi dolžinami v sklopu enega "laserskega" prehoda, se ne pojmuje za "nastavljivega".

"Uran, obogaten z izotopom 235 ali 233" (0) pomeni uran, ki vsebuje izotop urana 235, urana 233 ali oba, in to v tolikšni količini, da je obogatitveno razmerje med vsoto navedenih izotopov in izotopa urana 238 večje od razmerja med izotopom urana 235 in izotopom urana 238, kakor se pojavlja v naravnem stanju (izotopsko razmerje 0,72-odstotno).

"Uporaba" (SOT, OJT, povsod) pomeni opravilo, vgradnjo (vključno z vgradnjo na licu mesta), vzdrževanje (preverjanje), popravilo, tehnični pregled in obnavljanje.

"Uporabniku dostopna programirljivost" (4 5 6) pomeni lastnost, ki omogoča uporabniku vstaviti, modificirati ali nadomestiti "programe", razen v smislu:

a. fizične spremembe vezja ali medpovezav; ali

b. namestitve funkcionalnih nadzorov, vključno z vnosom parametrov.

"Vakcina" (1) je medicinski proizvod v farmacevtski sestavi, ki ima dovoljenje regulativnih organov iz države proizvajalke ali uporabnice, oziroma ima njihovo dovoljenje za promet ali klinični preskus, katerega namen je simulirati zaščitne imunološke odzive človeka in živali za preprečitev bolezni pri osebah ali živalih, ki ga dobivajo.

"Vakuumska atomizacija" (1) je postopek redukcije curka staljene kovine na drobce premera 500 mikrometrov ali manj z uporabo hitre sprostitve plina, izpostavljenega vakuumu.

"Spremenljiva geometrija aerodinamičnega profila" (7) se nanaša na uporabo spuščanja in dvigovanja koničnih loput ali jezičkov ali vodenja koničnih reber ali nosnega stožera, katerih položaj je mogoče med letom krmiliti.

"Preja" (1) je povez zavitih "konopcev".

NB.:

"Konopec" je povez "monofilamentov" (navadno več kakor 200), urejenih približno vzporedno.

ZAČETNICE IN OKRAJŠAVE, UPORABLJENE V TEJ PRILOGI

Začetnico ali okrajšavo, uporabljeno kot opredeljen pojem, je mogoče najti v besedilu "Opredelitve pojmov uporabljenih v tej prilogi".

Začetnica ali okrajšava | Pomen |

ABEC | Annular Bearing Engineers Committee - Inženirski odbor za kroglične ležaje |

AGMA | American Gear Manufacturers "Association - Združenje ameriških proizvajalcev manjalnikov" |

AHRS | attitude and heading reference systems - referenčni sistemi za lego in smer |

AISI | American Iron and Steel Institute - Ameriški inštitut za železo in jeklo |

ALU | arithmetic logic unit - aritmetična logična enota |

ANSI | American National Standards Institute - Ameriški državni inštitut za standarde |

ASTM | the American Society for Testing and Materials - Ameriško združenje za testiranje in materiale |

ATC | air traffic control - nadzor zračnega prometa |

AVLIS | atomic vapour laser isotope separation - lasersko ločevanje izotopov v atomski pari |

CAD | computer-aided-design - računalniško podprto načrtovanje |

CAS | Chemical Abstracts Service - Služba za kemično destilacijo |

CCITT | International Telegraph and Telephone Consultative Committee - Mednarodni posvetovalni odbor za vprašanja telegrafije in telefonije |

CDU | control and display unit - krmilna in prikazovalna enota |

CEP | circular error probable - verjetnost cirkularne napake |

CNTD | controlled nucleation thermal deposition - termalno nanašanje s krmiljeno nukleacijo |

CRISLA | Chemical reaction by isotope selective laser activation - postopek laserskega vzbujanja kemične reakcije |

CVD | Chemical vapour deposition - nanašanje s kemičnim naparjevanjem |

CW | Chemical warfare – kemična bojna sredstva |

CW (pri laserjih) | continuous wave – trajno valovanje |

DME | distance measuring equipment - oprema za merjenje razdalje |

DS | directionally solidified - smerno strjeni |

EB-PVD | electron beam physical vapour deposition - fizično nanašanje z naparjevanjem z uporabo elektronskega žarka |

EBU | European Broadcasting Union - Evropska radiodifuzna mreža |

ECM | electro-chemical machining - elektrokemična strojna izdelava |

ETSI | European Telecommunications Standards Institute – Evropski institut za telekomunikacijske standarde |

ECR | electron cyclotron resonance - elektronska ciklotronska resonanca |

EDM | Electrical discharge machines - stroji na električno praznjenje |

EEPROMS | electrically erasable programmable read only memory - električno izbrisljiv in programirljiv bralni spomin |

EIA | Electronic Industries Association - Združenje elektronske industrije |

EMC | electromagnetic compatibility - elektromagnetna kompatibilnost |

FFT | Fast Fourier Transform - hitra Fouriereva transformacija |

GLONASS | global navigation satellite system - sistem za globalno satelitsko navigacijo |

GPS | global positioning system - globalni sistem za določanje položaja |

HBT | hetero-bipolar transistors - heterobipolarni tranzistorji |

HDDR | high density digital recording - digitalno snemanje velike gostote |

HEMT | high electron mobility transistors - tranzistorji z visoko mobilnostjo elektronov |

ICAO | International Civil Aviation Organisation - Mednarodna organizacija za civilno letalstvo |

IEC | International Electro-technical Commission - Mednarodna komisija za elektrotehniko |

IEEE | Institute of Electrical and Electronic Engineers - Inštitut elektroinženirjev in inženirjev elektronike |

IFOV | instantaneous-field-of-view - trenutno polje opazovanja |

ILS | Instrument landing system - sistem za slepo pristajanje |

IRIG | inter-range instrumentation group - skupina meritev z različnih razdalj |

ISAR | inverse synthetic aperture radar - nasprotno sintetično odprtinski radar |

ISO | International Organisation for Standardisation - Mednarodna organizacija za standarde |

ITU | International Telecommunication Union - Mednarodna telekomunikacijska zveza |

JIS | Japanese Industrial Standard - Japonski industrijski standard |

JT | Joule-Thomson - Joule-Thomson |

LIDAR | light detection and ranging – zaznavanje in določevanje svetlobe |

LRU | line replaceable unit - zamenljiva okvarjena enota |

MAC | message authentication code – šifra za ugotavljanje avtentičnosti sporočila |

Mach | ratio of speed of an object to speed of sound (after Ernst Mach) - razmerje med hitrostjo objekta in hitrostjo zvoka (po Ernstu Machu) |

MLIS | lasersko locevanje izotopov v molekularni pari |

MLS | microwave landing systems - mikrovalovni pristajalni sistemi |

MOCVD | Metal organic chemical vapour deposition - nanašanje kovin s kemičnim naparjevanjem |

MRI | Magnetic resonance imaging - slikanje z uporabo magnetne resonance |

MTBF | mean-time-between-failures - povprečni čas med napakami |

Mtops | million theoretical operations per second - milijon teoretičnih operacij na sekundo |

MTTF | mean-time-to-failure - povprečni čas do napake |

NBC | Nuclear, Biological and Chemical - jedrski, biološki in kemični |

NDT | non-destructive test - test brez uničenja |

PAR | Precision approach radar - radar za natančno približevanje |

PIN | personal identification number - osebna identifikacijska številka |

ppm | parts per million - delov na milijon |

PSD | power spectral density – moč spektralne gostote |

QAM | quadrature-amplitude-modulation - kvadraturna amplitudna modulacija |

RF | radio frequency - radijska frekvenca |

SACMA | Suppliers of Advanced Composite Materials Association - Zveza dobaviteljev sodobnih kompozitnih materialov |

SAR | Synthetic aperture radar - sintetično odprtinski radar |

SC | single crystal - posamezni kristal |

SLAR | sidelooking airborne radar - zračni stranski radar |

SMPTE | Society of Motion Picture and Television Engineers - Društvo filmskih in televizijskih tehnikov |

SRA | shop replaceable assembly - nadomestljiv sklop |

SRAM | static random access memory - statični pomnilnik za branje in pisanje |

SRM | SACMA Recommended Methods - postopki, ki jih priznava zveza dobaviteljev sodobnih kompozitnih materialov |

SSB | single sideband - posamezni stranski pas |

SSR | Secondary surveillance radar - radar za sekundarni nadzor |

TCSEC | trusted computer system evaluation criteria - merila za ocenjevanje stopnje zaupanja v računalniške sisteme |

TIR | total indicated reading - popolnoma enoznačno odbiranje |

UV | ultraviolet – ultravijolično |

UTS | ultimate tensile strength - skrajna natezna trdnost |

VOR | very high frequency omni-directional range - zelo visokofrekvenčni večsmerni obseg |

YAG | yttrium/aluminum garnet - itrij-aluminijev granat |

SKUPINA 0

JEDRSKI MATERIALI, OBJEKTI IN OPREMA

0A Sistemi, oprema in sestavni deli

0A001 "Jedrski reaktorji" in posebej izdelana ali izdelana oprema ter sestavni deli zanjo:

a. "jedrski reaktorji", ki so zmožni vzdrževati nadzorovano, samovzdrževano verižno cepitveno jedrsko reakcijo;

b. kovinske posode ali njihovi glavni tovarniško izdelani deli, ki so posebej izdelani ali izdelani tako, da lahko vsebujejo sredico "jedrskega reaktorja", vključno z glavo reaktorske tlačne posode;

c. oprema, ki je posebej konstruirana ali izdelana za vstavljanje ali premeščanje goriva v "jedrskem reaktorju";

d. kontrolne palice, ki so posebej konstruirane ali izdelane za nadzor cepitvenega procesa v "jedrskem reaktorju", vključno s podpornimi in obesnimi deli ter pogonskimi mehanizmi in vodili za kontrolne palice;

e. tlačne cevi, ki so posebej konstruirane ali izdelane za vstavitev gorivnih elementov in primarnega hladila v "jedrskem reaktorju" pri delovnem tlaku nad 5,1 MPa;

f. kovinski cirkonij in cirkonij v zlitinah, v obliki cevi ali snopov cevi, kjer je masno razmerje med hafnijem in cirkonijem manjše od 1:500, in ki so posebej konstruirane ali izdelane za uporabo v "jedrskih reaktorjih";

g. črpalke, ki so posebej konstruirane ali izdelane za kroženje primarnega hladila v "jedrskih reaktorjih";

h. "notranji deli jedrskega reaktorja", ki so posebej konstruirani ali izdelani za uporabo v "jedrskih reaktorjih", vključno z nosilnimi stebri za sredico, gorilnimi kanali, termičnimi ščiti, loputami, mrežnimi podpornimi ploščami sredice reaktorja in mešalnimi ploščami;

Opomba:

Pojem "notranji deli jedrskega reaktorja" v točki 0A001.h. pomeni kateri koli glavni element znotraj reaktorske posode, ki ima eno ali več pomožnih nalog, kakor je na primer podpora sredice, vzdrževanje položaja gorivnih elementov, usmerjanje toka primarnega hladila, zagotavljanje radiacijske zaščite za reaktorsko posodo in omogočanje postavitve merilnih instrumentov v sredici.

i. toplotni izmenjevalniki (uparjalniki), ki so posebej konstruirani ali izdelani za uporabo v primarnem hladilnem sredstvu "jedrskega reaktorja";

j. instrumenti za detekcijo nevtronov in merilni instrumenti, ki so posebej konstruirani ali izdelani za določanje nevtronskega toka v sredici "jedrskega reaktorja".

0B Oprema za testiranje, pregled in proizvodnjo

0B001 Obrat za ločevanje izotopov "naravnega urana", "osiromašenega urana" in "posebnih cepljivih materialov" in posebej konstruirana ali izdelana oprema in njeni sestavni deli:

a. obrati, ki so posebej izdelani ali izdelani za ločevanje izotopov "naravnega urana", "osiromašenega urana" in "posebnih cepljivih materialov", so:

1. obrat za ločevanje s plinsko centrifugo;

2. obrat za ločevanje s plinsko difuzijo;

3. obrat za aerodinamično ločevanje;

4. obrat za ločevanje s kemično izmenjavo;

5. obrat za ločevanje z ionsko izmenjavo;

6. obrat za "lasersko" ločevanje izotopov v atomski pari (AVLIS);

7. obrat za "lasersko" ločevanje izotopov v molekularni pari (MLIS);

8. obrat za ločevanje s plazmo;

9. obrat za elektromagnetno ločevanje;

b. plinske centrifuge ter sklopi in sestavni deli, ki so posebej konstruirani ali izdelani za postopke ločevanja v plinskih centrifugah, so:

Opomba:

Pojem "materiali z velikim razmerjem med trdnostjo in gostoto" v točki 0B001.b pomeni katerega koli od naslednjih materialov:

a. martenzitno jeklo z natezno trdnostjo najmanj 2050 MPa ali več;

b. aluminijeve zlitine z natezno trdnostjo najmanj 460 MPa ali več; ali

c. "vlaknene ali nitaste materiale" s "specifičnim modulom" več kakor 3,18 × 106 m in s "specifično natezno trdnostjo" več kakor 76,2 × 103 m;

1. plinske centrifuge;

2. celoviti sklopi rotorjev;

3. cevi za rotorje, ki so posebej izdelani tankostenski valji debeline 12 mm ali manj, s premerom od 75 do 400 mm, ki so izdelani iz "materialov z visokim razmerjem med trdnostjo in gostoto";

4. obroči ali spojke z debelino stene do 3 mm in s premerom od 75 mm do 400 mm, ki so izdelani za lokalno podporo rotorskih cevi ali za zaporedno povezavo več rotorskih cevi in so izdelani iz "materialov z visokim razmerjem med trdnostjo in gostoto";

5. lopute s premerom od 75 do 400 mm, ki se vgrajujejo v notranjost rotorskih cevi in so izdelane iz "materialov z visokim razmerjem med trdnostjo in gostoto";

6. končniki s premerom od 75 do 400 mm, ki so izdelani za tesnjenje obeh koncev rotorskih cevi in so iz "materialov z visokim razmerjem med trdnostjo in gostoto";

7. magnetni viseči ležaji iz obročastega magneta, ki visi v ohišju z dušilnim sredstvom, pri čemer je ohišje zaščiteno ali izdelano iz "materialov, odpornih proti koroziji z UF6", magnet pa je spojen z osjo ali drugim magnetom, pritrjenim na zgornji končnik rotorske cevi;

8. posebej izdelani centrirni skodeličasti ležaji, ki so pritrjeni na dušilne elemente blažilnika;

9. molekularne črpalke, ki so sestavljene iz valjev z notranje strojno obdelanimi ali izvrtanimi spiralnimi utori in notranje strojno obdelanimi izvrtinami;

10. obročasti statorji motorjev za večfazne AC histerezne (ali magnetno uporovne) motorje, ki sinhronizirano delujejo v vakuumu, v frekvenčnem območju od 600 do 2000 Hz in z razponom moči od 50 do 1000 VA;

11. ohišja in sprejemni deli centrifug za vgradnjo cevi rotorjev plinskih centrifug, ki sestojijo iz togega valja z debelino stene do 30 mm in z zelo natančno obdelavo obeh koncev in so izdelani iz "materialov, odpornih ali zaščitenih proti koroziji z UF6";

12. odvodne cevi z notranjim premerom do 12 mm, za odvajanje plina UF6 iz rotorske cevi centrifuge, ki delujejo po principu Pitotove cevi in so izdelane iz "materialov, odpornih ali zaščitenih proti koroziji z UF6";

13. frekvenčni pretvorniki (konverterji ali inverterji), posebej konstruirani ali izdelani za oskrbovanje statorjev elektromotorjev, ki se uporabljajo pri procesu obogatitve s plinskimi centrifugami, in tudi sestavni deli takšnih pretvornikov, ki imajo vse naslednje značilnosti:

a. večfazni izhod s frekvencami od 600 do 2000 Hz;

b. frekvenčno krmiljenje boljše od 0,1 %,

c. harmonično popačenje manj kakor 2 %; in

d. izkoristek nad 80 %;

c. oprema in sestavni deli, posebej izdelani in pripravljeni za postopek ločevanja s plinsko difuzijo:

1. pregrade za difuzijo plinov, narejene iz poroznega kovinskega, polimernega ali keramičnega "materiala, odpornega proti koroziji z UF6", in z velikostjo por od 10 do 100 nm, debeline največ 5 mm, cevaste oblike in s premerom največ 25 mm;

2. ohišja difuzorjev plina, izdelana iz "materialov, odpornih ali zaščitenih proti koroziji z UF6";

3. kompresorji (izpodrivni, centrifugalni in aksialni) ali puhala s sesalno z zmogljivostjo najmanj 1 m3 UF6/min in izotopnim tlakom do 666,7 kPa, izdelani iz "materialov, odpornih ali zaščitenih proti koroziji z UF6";

4. tesnila rotacijskih gredi, namenjena za kompresorje ali puhala, ki so navedeni v točki 0B001.c.3. in izdelani tako, da v notranjost kompresorja ne vdre več kakor 1000 cm3 vmesnega plina na minuto;

5. toplotni izmenjevalniki, izdelani iz aluminija, bakra, niklja ali zlitin z najmanj 60 utežnih odstotkov niklja ali s kombinacijo teh kovin za obloge cevi, izdelani za delovanje v področju pod atmosferskim tlakom, pri čemer je tlačna izguba zaradi puščanja manjša od 10 Pa/h pod tlačno razliko 100 kPa;

6. posebni zaporni in regulacijski ventili, ki so izdelani iz "materialov, odpornih proti koroziji z UF6", ali z njimi zaščiteni, s premerom od 40 do 1500 mm;

d. oprema in sestavni deli, posebej izdelani ali pripravljeni za postopek aerodinamičnega ločevanja, so:

1. ločevalne šobe, ki imajo režasto ukrivljene kanale s krivinskim polmerom, manjšim od 1 mm, in so odporne proti koroziji z UF6 ter imajo pri izstopu iz šobe ostro rezilo, ki razdeli izstopajoči plina na dva tokova;

2. valjaste ali konične cevi s tangencialnim vstopom medija (vrtinčne cevi), ki so izdelane iz "materialov, odpornih proti koroziji z UF6", ali so z njimi zaščitene, s premerom od 0,5 do 4 cm ter razmerjem med dolžino in premerom 20: 1 ali manj, z eno ali več tangencialnimi vstopnimi odprtinami;

3. kompresorji (izpodrivni, centrifugalni in aksialni) ali puhala z sesalno zmogljivostjo najmanj 2 m3 UF6/min, so izdelani iz "materialov, odpornih ali zaščitenih proti koroziji z UF6", vključno z osnimi tesnili;

4. toplotni izmenjevalniki, izdelani iz "materialov, odpornih ali zaščitenih proti koroziji z UF6";

5. ohišja elementov za aerodinamično ločevanje, izdelana iz "materialov, odpornih ali zaščitenih proti koroziji z UF6", v katera se vgrajujejo vrtinčne (vortex) cevi ali ločevalne šobe;

6. Ventili z mehom, izdelani iz "materialov, odpornih ali zaščitenih proti koroziji z UF6", s premerom od 40 do 1500 mm;

7. procesni sistemi za ločevanje UF6 od nosilnega plina (vodik ali helij) do deleža UF6 na manj kakor 1 ppm, ki vključujejo:

a. kriogene toplotne izmenjevalnike in kriogene ločevalnike za temperature 153 K (–120 °C) ali manj;

b. kriogene hladilne enote za temperature 153 K (–120 °C) ali manj;

c. ločevalne šobe ali vrtinčne cevi za ločevanje UF6 od nosilnega plina;

d. hladne plasti za UF6 za temperature 253 K (–20 °C) ali manj;

e. oprema in sestavni deli, ki so posebej izdelani ali pripravljeni za postopek ločevanja s kemično izmenjavo, in so:

1. pulzne kolone za hitro izmenjavo v sistemu tekoče-tekoče, v katerih se raztopine zadržujejo do 30 sekund in so odporne proti koncentrirani solni kislini (izdelane ali zaščitene so npr. iz primernih plastičnih materialov, kakor so polimeri na osnovi fluorogljikov ali steklo);

2. centrifugalni kontaktorji za hitro izmenjavo v istemu tekoče-tekoče, v katerih se raztopine zadržujejo do 30 sekund in so odporne proti koncentrirani solni kislini (izdelani ali zaščiteni so npr. iz primernih plastičnih materialov, kakor so polimeri na osnovi fluorogljikov ali steklo);

3. celice za elektrokemično redukcijo, ki so odporne proti koncentrirani solni kislini in so namenjene za redukcijo urana iz enega v drugo valentno stanje;

4. oprema za preskrbovanje elektrokemičnih redukcijskih celic z U+4 iz organske faze, ki je izdelana ali zaščitena s primernim materialom (steklo, polimeri fluorogljika, polifenilsulfat, polietersulfon in s smolo impregnirani grafit), in deli, ki prihajajo v stik z medijem;

5. sistemi za pripravo vhodnih komponent za proizvodnjo raztopine uranovega klorida visoke čistote, ki so sestavljeni iz opreme za raztapljanje, solventno ekstrakcijo in/ali iz opreme za ionsko izmenjavo v procesu čiščenja in iz elektrolitskih celic za redukcijo urana U+6 ali U+4 v U+3;

6. sistemi za oksidacijo urana iz U+3 v U+4;

f. oprema in sestavni deli, posebej izdelani ali pripravljeni za postopek ločevanja z ionsko izmenjavo:

1. visokoaktivne smole ionsko-izmenjalne smole, zrnate ali porozne makromrežaste smole, v katerih so aktivne skupine za kemično izmenjavo omejene na površino neaktivne porozne nosilne strukture, druge kompozitne strukture v kakršni koli primerni obliki, vključno z delci ali vlakni premera 0,2 mm ali manj, ki so odporne proti koncentrirani solni kislini in so pripravljene tako, da imajo razpolovni čas izmenjave manjši kakor 10 sekund, in so primerne za delo pri temperaturah od 373 K (100 °C) do 473 K (200 °C);

2. kolone za ionsko izmenjavo (valjaste) s premerom nad 1000 mm, ki so izdelane iz materialov, odpornih proti koncentrirani solni kislini (npr. titan ali fluorogljikova plastika), ali so zaščitene z njimi, in so primerne za delo pri temperaturah od 373 K (100 °C) do 473 K (200 °C) in tlakih nad 0,7 MPa;

3. povratni sistemi osnovani na ionski izmenjavi (kemični ali elektrokemični oksidacijski ali redukcijski sistemi) za regeneriranje redukcijskih ali oksidacijskih snovi, ki se uporabljajo v posameznih stopnjah obogatitve urana z ionsko izmenjavo;

g. oprema in sestavni deli, posebej konstruirani ali izdelani za "lasersko" ločevanje v atomski pari (AVLIS):

1. pasovne ali skenirne elektronske puške, ki oddajajo elektronske curke z močjo, ki znaša na tarči več kakor 2,5 kW/cm, namenjene za uporabo v sistemih za uparjevanja urana;

2. sistemi za ravnanje s staljenim kovinskim uranom ali s talinami njegovih zlitin, sestavljeni iz talilnih loncev, izdelanih iz primerih materialov, odpornih proti koroziji in visokim temperaturam (npr. tantal, grafit s prevleko iz itrija, grafit s prevleko iz oksidov redkih zemelj ali njihovih zmesi), ali zaščitenih z njimi, in iz opreme za hlajenje talilnih loncev;

NB.:

GLEJ TUDI TOČKO 2A225.

3. sistemi za zbiranje obogatenega in osiromašenega urana, izdelani ali obloženi z materiali, odpornimi proti visokim temperaturam in koroziji z uparjenim ali tekočim kovinskim uranom, kakor sta na primer grafit s prevleko iz itrija ali tantal;

4. ohišja ločevalnikov (valjaste ali pravokotne posode) za namestitev izvora uparjenega kovinskega urana, elektronskega topa in sistema za zbiranje obogatenega in osiromašenega urana;

5. "laserji" ali "laserski" sistemi za ločevanje uranovih izotopov s stabilizatorjem frekvenčnega spektra, za delovanje v daljšem časovnem obdobju;

NB.:

GLEJ TUDI TOČKI 6A005 IN 6A205.

h. oprema in sestavni deli, posebej izdelani ali pripravljeni za molekularno "lasersko" izotopsko ločevanje (MLIS) ali za kemijske reakcije z izotopsko selektivno lasersko aktivacijo (CRISLA), so:

1. nadzvočne ekspanzijske šobe, ki so namenjene za hlajenje mešanice UF6 in nosilnega plina do temperature 150 K (–123 °C) ali manj ter so izdelane iz "materialov, odpornih proti koroziji z UF6";

2. zbiralniki produktov uranovega pentafluorida (UF5), ki so sestavljeni iz filtra, udarnega ali ciklonskega zbiralnika ali iz kombinacije obeh in so izdelani iz "materialov, odpornih proti koroziji z UF5/UF6";

3. kompresorji, ki so izdelani iz "materialov, odpornih proti koroziji z UF6", ali zaščiteni z njimi, in osna tesnila ;

4. oprema za fluoriranje trdnega UF5 v plinasti UF6;

5. sistemi za ločevanje UF6 od nosilnega plina (npr. dušik ali argon), ki vključujejo:

a. kriogene toplotne izmenjevalnike in kriogene ločevalnike za temperature 153 K (–120 °C) ali manj;

b. kriogene hladilne enote za temperature 153 K (–120 °C) ali manj;

c. hladne pasti za UF6 za temperature 253 K (–20 °C) ali manj;

6. "laserji" ali "laserski" sistemi za ločevanje uranovih izotopov sstabilizatorjem frekvenčnega spektra, za delovanje v daljšem časovnem obdobju;

NB.:

GLEJ TUDI TOČKI 6A005 IN 6A205.

i. oprema in sestavni deli, posebej izdelani ali pripravljeni za ločevanje s plazmo:

1. generatorji mikrovalov in antene za ustvarjanje ali pospeševanje ionov, z izhodno frekvenco nad 30 GHz in s povprečno izhodno močjo nad 50 kW;

2. radiofrekvenčne tuljave za vzbujanje ionov pri frekvencah nad 100 kHz, ki delujejo s povprečno močjo nad 40 kW;

3. sistemi za generiranje uranove plazme;

4. sistemi za ravnanje s staljenim kovinskim uranom ali s uranovimi zlitinami, sestavljeni iz talilnih loncev, ki so izdelani iz primerih materialov, odpornih proti koroziji in visokim temperaturam (npr. tantal, grafit s prevleko iz itrija, grafit s prevleko iz oksidov redkih zemelj ali njihove zmesi), ali zaščiteni z njimi, in iz opreme za hlajenje talilnih loncev;

NB.:

GLEJ TUDI TOČKO 2A225.

5. zbiralniki obogatenega in osiromašenega urana, izdelani iz materialov, odpornih proti visokim temperaturam in koroziji z uparjenim uranom, kakor sta na primer grafit s prevleko iz itrija ali tantal, ali zaščiteni z njimi;

6. ohišja ločevalnikov (valjasti), izdelana iz primernega nemagnetnega materiala (nprnerjavno jeklo), v katere se namestijo izvor plazme, radiofrekvenčna tuljava in zbiralniki obogatenega in osiromašenega urana;

j. oprema in sestavni deli, posebej izdelani ali pripravljeni za elektromagnetno ločevanje:

1. enojni ali večkratni izvori ionov, ki so sestavljeni iz izvora pare, ionizatorja in pospeševalnika ionskega curka in izdelani iz primernih nemagnetnih materialov (npr. grafit, nerjavno jeklo ali baker) ter so sposobni zagotavljati ionski curek s tokom najmanj 50 mA;

2. zbiralne plošče z dvema ali več zarezami in žepi, namenjene za zbiranje ionskih curkov obogatenega ali osiromašenega urana in izdelane iz primernih nemagnetnih materialov (npr. grafit ali nerjavno jeklo);

3. vakuumska ohišja elektromagnetnih ločevalnikov urana, izdelana iz primernih nemagnetnih materialov (npr. nerjavno jeklo) in izdelana za obratovanje pri tlaku 0,1 Pa ali manj;

4. magneti s premerom nad 2 m;

5. viri visoke napetosti za izvore ionov, ki izpolnjujejo vse naslednje lastnosti:

a. sposobnost neprekinjenega delovanja;

b. izhodna napetost najmanj 20000 V;

c. jakost izhodnega toka najmanj 1 A; in

d. regulacija napetosti, ki je boljša kakor 0,01 % v časovnem obdobju 8 ur.

NB.:

GLEJ TUDI TOČKO 3A227.

6. viri napajanja magnetov (generatorji enosmernega toka z veliko močjo) z vsemi naslednjimi lastnostmi:

a. neprekinjeno proizvajanje izhodnega toka najmanj 500 A, pri napetosti najmanj 100 V; in

b. regulacijo napetosti ali toka, boljšo od 0,01 % v časovnem obdobju 8 ur.

NB.:

GLEJ TUDI TOČKO 3A226.

0B002 Pomožni sistemi, oprema in sestavni deli, ki so posebej izdelani ali pripravljeni za obrat za ločevanje izotopov, ki je opisan v točki 0B001, in so izdelani iz "materialov, odpornih ali zaščitenih proti koroziji z UF6", so:

a. napajalni avtoklavi, peči ali sistemi, za napajanje procesa obogatitve z UF6;

b. desublimatorji ali hladne pasti za odstranjevanje UF6 iz procesa obogatitve za nadaljnjo obdelavo po segrevanju;

c. postaje za shranjevanje obogatenega ali osiromašenega UF6 v vsebnike;

d. postaje za utekočinjenje ali strjevanje, ki se uporabljajo za odstranjevanje UF6 iz procesa obogatitve s stiskanjem, ohlajanjem in pretvorbo UF6 v tekoče ali trdno stanje;

e. cevni sistemi in zbiralni sistemi, ki so posebej izdelani za delo z UF6 znotraj plinsko difuzijskih, centrifugalnih ali aerodinamičnih kaskad;

f. 1. vakuumski zbiralniki-razvodniki ali vakuumske glave s sesalnim pretokom 5 m3/min ali več; ali

2. vakuumske črpalke, ki so posebej izdelane za delovanje v atmosferi, ki vsebuje UF6;

g. UF6 masni spektrometri/ionski izvori, ki so posebej konstruirani ali izdelani za neposredno vzorčenje iz plinastega pretoka vstopnega, obogatenega ali osiromašenega UF6 in imajo vse naslednje lastnosti:

1. enotno ločljivost za atomske mase nad 320;

2. ionske izvore, ki so izdelani iz nikroma ali monela ali z njima prevlečeni ali ponikljani;

3. ionizacijske izvore na principu elektronskega obstreljevanja; in

4. zbiralni sistem, ki je primeren za izotopske analize.

0B003 Obrat za pretvorbo urana in oprema, ki je posebej konstruirana ali izdelana v ta namen:

a. sistemi za pretvorbo koncentrata uranove rude v UO3;

b. sistemi za pretvorbo UO3 v UF6;

c. sistemi za pretvorbo UO3 v UO2;

d. sistemi za pretvorbo UO2 v UF4;

e. sistemi za pretvorbo UF4 v UF6;

f. sistemi za pretvorbo UF4 v kovinski uran;

g. sistemi za pretvorbo UF6 v UO2;

h. sistemi za pretvorbo UF6 v UF4;

i. sistemi za pretvorbo UO2 v UCl4.

0B004 Obrat za pridobivanje ali koncentriranje težke vode, devterija in devterijevih spojin ter posebej konstruirana ali izdelana oprema in sestavni deli zanj:

a. obrat za proizvodnjo težke vode, devterija ali devterijevih spojin:

1. obrat na principu izmenjave voda - vodikov sulfid;

2. obrat na principu izmenjave amonijak - vodik;

b. oprema in sestavni deli so:

1. stolpi za izmenjavo voda - vodikov sulfid, ki so izdelani iz kakovostnega ogljikovega jekla (kakor je npr. ASTM A516), s premerom od 6 do 9 m, za obratovanje pri tlakih, ki so večji ali enaki 2 Mpa, in z dopustno korozijo 6 mm ali več;

2. nizkotlačna (tj. 0,2 MPa) enostopenjska centrifugalna puhala ali kompresorji za kroženje vodikovega sulfida (tj. plina z več kakor 70 % H2S), z zmogljivostjo pretoka, večjega ali enakega 56 m3/sekundo, pri delovnem tlaku, večjem ali enakem 1,8 Mpa, in tesnili za obratovanje v okolju z mokrim H2S;

3. stolpi za izmenjavo amonijak - vodik, ki so visoki vsaj 35 m, s premerom od 1,5 do 2,5 m, za obratovanje pri tlakih nad 15 MPa;

4. notranji deli stolpov, vključno s stopenjskimi kontaktorji in stopenjskimi črpalkami, vključno s potopnimi, za pridobivanje težke vode z izmenjevalnim postopkom amonijak - vodik;

5. razgrajevalniki amonijaka, z delovnim tlakom vsaj 3 MPa za pridobivanje težke vode z izmenjevalnim postopkom amonijak - vodik;

6. infrardeči absorpcijski analizatorji za neposredno analizo razmerja med vodikom in devterijem pri koncentracijah devterija najmanj 90 %;

7. katalitski gorilniki za pretvorbo obogatenega plinastega devterija v težko vodo z izmenjevalnim postopkom amonijak - vodik;

8. celotni sistemi nadgradnje ali kolone za nadgradnjo za proces obogatitve težke vode na koncentracijo devterija, ki se uporablja v reaktorjih.

0B005 Obrat, posebej konstruiran za proizvodnjo gorivnih elementov za "jedrske reaktorje" in posebej izdelana ali pripravljena oprema zanj.

Opomba:

Obrat za proizvajanje gorivnih elementov za "jedrske reaktorje" vključuje opremo, ki:

a. navadno prihaja v neposredni stik s proizvodnjo jedrskega materiala ali pa ga neposredno krmili;

b. nepredušno zatesni jedrske materiale v oblogo (srajčko) ;

c. preverja integriteto oblog (srajčk) zvara; ali

d. preverja končno stanje zatesnjenega goriva.

0B006 Obrat za predelavo obsevanih gorivnih elementov iz "jedrskih reaktorjev" IN posebej konstruirana ali izdelana oprema zanj.

Opomba:

Točka 0B006 vključuje:

a. obrat za predelavo obsevanih gorivnih elementov iz "jedrskih reaktorjev", vključno z opremo, pa tudi sestavnimi deli, ki navadno pridejo v neposredni stik z obsevanim gorivom, večjo količino jedrskega materiala in cepitvenimi produkti in jih neposredno krmilijo;

b. stroje za sekanje in drobljenje gorivnih elementov, ki so daljinsko upravljani in so namenjeni za rezanje, sekanje in drobljenje obsevanih gorivnih elementov, svežnjev ali palic iz "jedrskih reaktorjev";

c. kritičnovarne posode za raztapljanje (npr. posode majhnega premera, okrogle ali ploščaste oblike), posebej konstruirane ali izdelane za raztapljanje obsevanega goriva iz "jedrskih reaktorjev", ki so odporne proti vročim, močno korozivnim tekočinam in omogočajo polnjenje in vzdrževanje na daljavo;

d. solventne protitočne ekstraktorje in opremo za postopek ionske izmenjave, ki se uporabljajo v obratih za predelavo obsevanega "naravnega urana", "osiromašenega urana" ali "posebnih cepljivih materialov";

e. posode za shranjevanje kemikalij, ki so varne pred kritičnostjo in so odporne proti koroziji z dušikovo kislino;

Opomba:

Posode za shranjevanje imajo lahko naslednje lastnosti:

1. stene ali notranje dele zo najmanj 2 odstotkoma borovega ekvivalenta (računano na vse sestavne elemente, kakor so opredeljeni v opombi k točki 0C004);

2. največji premer 175 mm za valjaste oblike; ali

3. največja širina 75 mm za ploščate ali okrogle oblike.

f. Instrumentacija za nadzor procesov, ki je posebej konstruirana ali izdelana za nadzor in kontrolo v obratih za predelavo obsevanega "naravnega urana", "osiromašenega urana" ali "posebnih fisijskih materialov".

0B007 Obrat za pretvorbo plutonija in pripadajoča oprema, ki je posebej izdelana ali pripravljena v ta namen:

a. sistemi za pretvorbo plutonijevega nitrata v plutonijev oksid;

b. sistemi za pridobivanje kovinskega plutonija.

0C Materiali

0C001 "Naravni uran" ali "osiromašeni uran" ali torij v obliki kovine, zlitine, kemičnih spojin ali koncentratov in kateri koli drug material, ki vsebuje enega ali več prej naštetih materialov;

Opomba:

Predmet nadzora v točki 0C001 niso:

a. štirje grami ali manj "naravnega urana" ali "osiromašenega urana", ki je v senzorjih merilnih instrumentov;

b. "osiromašeni uran", proizveden posebej za naslednje civilne nejedrske namene:

1. zaščito pred sevanjem;

2. embalažo;

3. obtežitev, pri čemer masa ni večja kakor 100 kg;

4. protiuteži, pri čemer masa ni večja kakor 100 kg;

c. zlitine, ki vsebujejo manj kakor 5 % torija;

d. keramični proizvodi, ki vsebujejo torij in ki niso bili izdelani za jedrsko uporabo.

0C002 "Posebni cepljivi materiali"

Opomba: Če masa materiala, uporabljenega v senzorjih merilnih instrumentov, znaša 4 "efektivne grame" ali manj, material ni predmet nadzora v točki 0C002.

0C003 Devterij, težka voda (devterijev oksid) in druge devterijeve spojine ter mešanice in raztopine, ki vsebujejo devterij in v katerih je izotopsko razmerje med devterijem in vodikom večje od 1: 5000.

0C004 Grafit jedrske kakovosti, s čistoto manj kakor 5 ppm "ekvivalentov bora" in z gostoto nad 1,5 g/cm3.

NB.:

GLEJ TUDI TOČKO 1C107.

Opomba 1:

Predmet nadzora v točki 0C004 niso:

a. izdelki iz grafita z maso manj kakor 1 kg, razen tistih, ki so posebej konstruirani ali izdelani za uporabo v jedrskih reaktorjih;

b. grafitni prah.

Opomba 2:

V smislu točke 0C004 je določen "ekvivalent bora" (BE) kot vsota BEZ za nečistoče (razen BEogljik, ker ogljik ne velja za nečistoto), pri čemer je:

BEZ (ppm) = CF × koncentracija elementa Z v ppm;

pri čemer je CF pretvorbeni faktor =

σZ×ABσB×AZ

in sta σB in σZ reakcijska preseka za zajetje termičnih nevtronov (v barnih) naravnega bora in elementa Z; AB in AZ sta atomski masi naravnega bora in elementa Z.

0C005 Posebej izdelane spojine ali praškaste snovi za proizvodnjo plinskih difuzijskih pregrad, ki so odporne proti koroziji z UF6 (npr. nikelj ali zlitine, z vsaj 60 % utežnega deleža niklja, aluminijev oksid in popolnoma fluorirani polimeri ogljikovodika), s čistoto vsaj 99,9 % utežnih odstotkov in povprečno velikostjo delcev manjšo od 10 mikrometrov, merjeno v skladu z ASTM standardom B330 (American Society for Testing and Materials), in visoko stopnjo enakomerne zrnatosti.

0D Programska oprema

0D001 "Programska oprema" je posebej napisana ali prirejena "razvoju", "proizvodnji" ali "uporabi" blaga iz te Skupine.

0E Tehnologija

E001 "Tehnologija" je v skladu z Opombo o jedrski tehnologiji v zvezi z "razvojem", "proizvodnjo" ali "uporabo" blaga iz te Skupine.

KUPINA 1

MATERIALI, KEMIKALIJE, "MIKROORGANIZMI" & "TOKSINI"

1A Sistemi, oprema in komponente

1A001 Komponente, izdelane iz spojin s fluoridom:

a. sifoni, tesnila, tesnilne mase ali opne za gorivo, posebej izdelani za "letalsko" ali vesoljsko rabo, izdelani iz več kakor 50 % katerega koli od materialov, naštetih v točkah 1C009.b ali 1C009.c;

b. piezoelektrični polimeri in kopolimeri iz viniliden fluorida iz točke 1C009.a:

1. v obliki listov ali filma; in

2. debeline več kakor 200 μm;

c. sifoni, tesnila, ležišča valjev, opne ali membrane iz fluoroelastomerov, ki vsebujejo najmanj en monomer viniletra in ki so posebej izdelani za "letalsko", vesoljsko uporabo ali za uporabo v "projektilih."

Opomba:

"Projektili" v točki 1A001.c pomenijo kompletni raketni sistem in zrakoplovni sistem brez posadke.

1A002 "Kompozitne" strukture ali laminati, s katero koli od naslednjih značilnosti:

NB.:

GLEJ TUDI 1A202, 9A010 IN 9A110.

a. imajo organsko "matriko" in so iz materialov, določenih v 1C010.c, 1C010.d ali 1C010.e; ali

b. imajo kovinsko ali ogljikovo "matriko" in so iz:

1. ogljikovih "vlaknenih ali nitastih materialov" s:

a. "specifičnim modulom", večjim od 10,15 × 106 m; in

b. "specifično natezno" trdnostjo, večjo od 17,7 × 104 m; ali

2. materialov, ki so določeni v točki 1C010.c.

Opomba 1:

Predmet nadzora v točki 1A002 niso kompozitne strukture ali laminati, ki so izdelani iz ogljikovih "vlaknenih ali nitastih materialov", impregnirani z epoksi smolo, in ki so namenjeni za popravila delov na zračnih plovilih ali laminatov, pod pogojem, da njihova površina ne presega 1 m2.

Opomba 2:

Predmet nadzora v točki 1A002 niso končni izdelki ali polizdelki, ki so posebej izdelani za predmete za civilno uporabo:

a. za športne izdelke;

b. za avtomobilsko industrijo;

c. za industrijo strojnega orodja;

d. za uporabo v medicini.

1A003 Proizvodi iz polimernih snovi brez fluorina, našteti v 1C008.a.3, v obliki filmov, listov, trakov ali pasov, ki imajo katero koli od naslednjih lastnosti:

a. debelino več kakor 0,254 mm; ali

b. prekriti ali laminirani so z ogljikom, grafitom, kovinami ali magnetnimi snovmi.

Opomba:

Predmet nadzora v točki 1A003 niso proizvodi, ki so prevlečeni ali laminirani z bakrom in ki so izdelani za proizvodnjo plošč elektronskih tiskanih vezij.

1A004 Zaščitna in opozorilna oprema in sestavni deli, razen tistih, ki so navedeni v okviru nadzora vojaškega blaga:

NB.:

GLEJ TUDI TOČKI 2B351 IN 2B352.

a. plinske maske, filtri in oprema za dekontaminacijo, posebej izdelana ali prirejena za zaščito pred biološkimi agensi, radioaktivnimi snovmi, "prirejenimi za vojno rabo", ali pred kemičnimi bojnimi sredstvi (CW) in posebej zanje izdelani sestavni deli;

b. zaščitna oblačila, rokavice in čevlji, posebej izdelani ali prirejeni za zaščito pred biološkimi agensi, radioaktivnimi snovmi, "prirejenimi za vojno rabo", ali pred kemičnimi bojnimi sredstvi (CW);

c. jedrska, biološka in kemična (JBK) opozorilna oprema, posebej izdelana ali prirejena za ugotavljanje ali odkrivanje bioloških agensov ali radiokativnih snovi, "prirejenih za vojno rabo", ali kemičnih bojnih sredstev (CW) in posebej izdelani sestavni deli zanjo.

Opomba:

Predmet nadzora v točki 1A004 niso:

a. dozimetri za merjenje sevanja za osebno rabo;

b. oprema, katere funkcija ali konstrukcija jo omejuje na zaščito proti tveganjem, značilnim za civilno industrijo, kakor na primer v rudarstvu, kamnolomih, kmetijstvu, farmacevtski industriji, v medicini, veterini, pri ravnanju z okoljem in odpadki ali v prehrambeni industriji.

1A005 Neprebojni jopiči in posebej zanje izdelani sestavni deli, ki ne ustrezajo vojaškim standardom ali specifikacijam ali njim odgovarjajočim zahtevam.

NB.:

GLEJ TUDI NADZOR VOJAŠKEGA BLAGA.

Opomba 1:

Točka 1A005 se ne nanaša na posamezne zaščitne jopiče in na pribor zanje, če so namenjeni za osebno varnost njihovih uporabnikov.

Opomba 2:

Točka 1A005 se ne nanaša na neprebojne jopiče, namenjene za frontalno zaščito pred drobci in potisnimi valovi izstrelkov nevojaškega izvora.

1A102 Ponovno nasičeni pirolizirani ogljiko-ogljikovi sestavni deli, izdelani za vesoljska plovila iz točke 9A004 ali za sondirne rakete iz točke 9A104.

1A202 Kompozitne strukture, razen tistih, ki so določene v točki 1A002, v obliki cevi in z obema od naslednjih značilnosti:

NB.:

GLEJ TUDI TOČKI 9A010 IN 9A110.

a. imajo notranji premer od 75 do 400 mm; in

b. izdelane so iz "vlaknenih ali nitastih materialov", ki so določeni v točki 1C010.a ali b ali 1C210.a, ali iz z ogljikom ojačenih materialov, ki so določeni v točki 1C210.c.

1A225 Platinizirani katalizatorji, ki so posebej izdelani ali pripravljeni za pospeševanje reakcije izmenjave vodikovega izotopa med vodikom in vodo, pri pridobivanju tritija iz težke vode ali za pridobivanje težke vode.

1A226 Posebna embalaža, ki se uporablja pri ločevanju težke vode od navadne vode, ki ima obe od naslednjih značilnosti:

a. izdelana je iz fosforjevega brona, ki je kemično obdelan v smislu izboljšave vpojnosti; in

b. izdelana je za uporabo v stolpih za vakuumsko destilacijo.

1A227 Okna za zaščito pred sevanjem iz materiala z visoko gostoto (iz svinčevega stekla ali drugo), ki imajo vse naslednje značilnosti, in posebej izdelani okviri zanje:

a. "hladno površino", večjo od 0,09 m2;

b. gostoto materiala, večjo od 3 g/cm3; in

c. debelino, ki znaša 100 mm ali več.

Tehnična opomba:

"Hladna površina" iz točke 1A227 pomeni vidno površino okna, ki je za predvideno uporabo izpostavljena najnižji stopnji sevanja.

1B Oprema za testiranje, pregled in proizvodnjo

1B001 Oprema za proizvodnjo vlaken, prepregov, predoblik ali "kompozitov", naštetih v točki 1A002 ali 1C010, in posebej izdelani sestavni deli in pribor zanje, kakor so:

NB.:

GLEJ TUDI TOČKI 1B101 IN 1B201.

a. stroji za navijanje niti, katerih gibi pozicioniranja, ovijanja in navijanja so koordinirani in programirani v treh ali več oseh in ki so posebej izdelani za proizvodnjo "kompozitnih" struktur ali laminatov iz "vlaknenih ali nitastih materialov";

b. stroji za polaganje trakov ali nameščanje preje, katerih gibi pozicioniranja ali polaganja trakov, preje ali listov so koordinirani in programirani v dveh ali več oseh in ki so posebej izdelani za proizvodnjo "kompozitnih" struktur letalskih okvirjev ali "projektilov";

Opomba:

V smislu točke 1B001.b pomeni pojem "projektil" kompletni raketni sistem in zrakoplovni sistem brez posadke.

c. mnogosmerni, mnogodimenzionalni tkalski ali prepletni stroji, vključno z opremo za adaptacijo ali modifikacijo za tkanje, prepletanje ali vpletanje vlaken pri proizvodnji "kompozitnih" struktur;

Tehnična opomba:

Za namene 1B001.c. je pletenje vključeno v tehniko prepletanja.

Opomba:

Predmet nadzora v točki 1B001.c niso tekstilni stroji, ki niso prirejeni za zgoraj opisano končno uporabo.

d. oprema, posebej izdelana ali prirejena za proizvodnjo ojačanih vlaken:

1. oprema za spremembo polimernih vlaken (kakor so poliakrilnitrilna, rejonska, smolna ali polikarbosilanska) v ogljikova ali silicijkarbidna vlakna, vključno s posebnimi napravami za usmerjanje vlaken med toplotno obdelavo;

2. oprema za nanašanje elementov ali spojin s kemičnim naparjevanjem na ogrete nitaste podlage za proizvodnjo silicijkarbidnih vlaken;

3. oprema za mokro izpredanje keramike, odporne proti visokim temperaturam (npr. aluminijevega oksida);

4. oprema za spreminjanje predoblik vlaken z vsebnostjo aluminija s toplotno obdelavo v vlakna aluminijevega oksida;

e. oprema za izdelavo prepregov iz točke 1C010.e po termoplastičnem postopku;

f. oprema za nemoteno tridimenzionalno ugotavljanje napak z uporabo ultrazvočne ali rentgenske tomografije, posebej izdelana za "kompozitne" materiale.

1B002 Oprema za izdelovanje kovinskih zlitin, prahu kovinskih zlitin ali legiranih materialov, posebej izdelana za preprečevanje kontaminacije in za uporabo v enem od postopkov iz točke 1C002.c.2.

NB.:

GLEJ TUDI TOČKO 1B102.

1B003 Orodje, šablone, kalupi ali utrjevalci za "superplastično oblikovanje" ali za "difuzijsko vezavo" titana ali aluminija ali njunih zlitin, posebej izdelani za proizvodnjo:

a. struktur za letalsko ali vesoljsko plovbo;

b. motorjev za "zrakoplove" ali vesoljska plovila; ali

c. posebej izdelanih sestavnih delov za takšne strukture ali motorje.

1B101 Oprema, ki ni zajeta v točki 1B001, za "proizvodnjo" strukturnih kompozitov in posebej zanje izdelanih sestavnih delov in pribora:

NB.:

GLEJ TUDI TOČKO 1B201.

Opomba:

Sestavni deli in pribor iz točke 1B101 vključujejo kalupe, stružnice, matrice, utrjevalce in orodje za stiskanje, vulkanizacijo, vlivanje, sintranje ali lepljenje kompozitnih struktur, laminatov in njegovih izdelkov.

a. stroji za navijanje niti, katerih gibi pozicioniranja, ovijanja in navijanja so koordinirani in programirani v treh ali več oseh in ki so posebej izdelani za proizvodnjo kompozitnih struktur ali laminatov iz vlaknenih ali nitastih materialov, in nadzor koordiniranja in programiranja;

b. stroji za polaganje trakov, katerih gibi pozicioniranja in polaganja trakov in listov so koordinirani in programirani v dveh ali več oseh in ki so posebej izdelani za proizvodnjo kompozitnih struktur letalskih okvirjev in "projektilov";

c. oprema, izdelana ali prirejena za "proizvodnjo""vlaknenih ali nitastih materialov":

1. oprema za spreminjanje polimernih vlaken (kakor npr. poliakrilonitrilnih, rejonskih ali polikarbosilanskih), vključno s posebnimi napravami za usmerjanje vlaken med toplotno obdelavo;

2. oprema za nanašanje elementov ali spojin s kemičnim naparjevanjem na ogrete nitaste podlage;

3. oprema za mokro izpredanje keramike, odporne proti visokim temperaturam (kakor npr. aluminijev oksid);

d. oprema, izdelana ali prirejena za posebno površinsko obdelavo ali za proizvodnjo prepregov iz točke 9C110.

Opomba:

Oprema iz točke 1B101.d vključuje naprave za zvijanje, polaganje, prevlekanje in šablone za izrezovanje oblik.

1B102 "Oprema za proizvodnjo" kovinskega prahu, razen tiste iz točke 1B002, in sestavni deli:

NB.:

GLEJ TUDI TOČKO 1B115.b.

a. "oprema za proizvodnjo" kovinskega prahu, ki se uporablja za "proizvodnjo" sferičnih ali atomiziranih materialov (v nadzorovanem okolju) iz točk 1C011.a, 1C011.b, 1C111.a.1, 1C111.a.2 ali iz okvira o Nadzoru vojaškega blaga;

b. posebej izdelani sestavni deli za "opremo za proizvodnjo" iz točke 1B002 ali 1B102.a.

Opomba:

Točka 1B102 zajema:

a. generatorje plazme (visokofrekvenčni reaktivni lok), ki so uporabni za pridobivanje tankoplastno razpršenega ali sferičnega kovinskega prahu v okolju mešanice argon-voda;

b. opremo za električno odcepljanje, ki se uporablja za pridobivanje tankoplastno razpršenega ali sferičnega kovinskega prahu v okolju mešanice argon-voda;

c. opremo, uporabno za "proizv